Δημήτρης Στεφανάκης στο thebest.gr: "Είμαστε λαός νοοτροπίας, χωρίς πειθαρχία και συστηματική δουλειά.Aπό την πολιτική μέχρι τη λογοτεχνία"\n/ 23/01/2013, 07:20\nO συγγραφέας παρουσιάζει στην Πάτρα το τελευταίο του βιβλίο "Φιλμ Νουάρ" στις 25 Ιανουαρίου\nΣτην Πάτρα αναμένεται να βρεθεί την Παρασκευή 25 Ιανουαρίου ο συγγραφέας Δημήτρης Στεφανάκης για να παρουσιάσει το μυθιστόρημα του «Φιλμ νουάρ» που κυκλοφορεί από τις εκδόσεις Ψυχογιός και να συνομιλήσει με τους αναγνώστες του. Η εκδήλωση θα πραγματοποιηθεί στο χώρο του βιβλιοπωλείου Public στην οδό Ερμού και Μαιζώνος, στις 7 μ.μ.\nΤο «Φιλμ νουάρ» συγκαταλέγεται στα ευπώλητα βιβλία του 2012 και έχει λάβει εξαιρετικές κριτικές.\nΟ συγγραφέας που έχει συγγενικούς δεσμούς με την Αχαϊκή πρωτεύουσα λίγο πριν την παρουσίαση του βιβλίου του μιλά για την κρίση της οικονομίας και των αξιών, για την πολιτική και τη λογοτεχνία, καθώς και για τα επόμενα βημάτα του.\nΜιλήστε μας για το Φιλμ Νουάρ. Γιατί επιλέξατε να μεταφέρετε τη δράση σε άλλη εποχή;\nΜια άλλη εποχή ασκεί πάντοτε γοητεία. Το ζήτημα είναι κατά πόσο μπορεί να την ανασυστήσει κανείς στα μάτια του αναγνώστη. Η εποχή που εκτυλίσσεται το Φιλμ νουάρ έχει πολλά κοινά με τη δική μας. Εξάλλου στην αφήγηση δεν έχει σημασία τόσο ο μυθιστορηματικός χρόνος όσο η κατατομή των χαρακτήρων. Αν δηλαδή μας είναι οικείοι, αν σκέφτονται, ονειρεύονται, παθιάζονται όπως εμείς. Αν μπορούμε διαβάζοντας να μοιραστούμε κοινά πάθη, φόβους και αγωνίες.\nΠώς συνδέετε με το σήμερα;\nΣτα χρόνια του Φιλμ νουάρ διαμορφώθηκαν λίγο-πολύ όλες εκείνες οι παράμετροι που ορίζουν την εποχή μας κι αναφέρομαι στο πετρελαϊκό μονοπώλιο, στα μέσα ενημέρωσης, στα όπλα μαζικής καταστροφής, στις μυστικές υπηρεσίες και στο χρηματοπιστωτικό σύστημα. Ε, λοιπόν, σε όλα αυτά η ανάμειξη του πρωταγωνιστή μου, του Βασίλειου Ζαχάροφ υπήρξε κομβική. Είναι ο άνθρωπος που κοιμήθηκε κυριολεκτικά με την Ιστορία.\nΠοιους ήρωές σας αγαπάτε περισσότερο;\nΔεν νομίζω πως υπάρχουν ήρωες που αγαπώ λιγότερο. Κάποιους απλώς τους καταλαβαίνω περισσότερο, τους δανείζω στοιχεία και δανείζομαι από αυτούς. Άλλοι μου φαίνονται απόμακροι και αινιγματικοί. Όλοι όμως δικαιούνται την συμπάθεια, αν όχι την αγάπη μου.\nΠώς κρίνετε το επίπεδο σήμερα της Ελληνικής Πεζογραφίας;\nΗ νεοελληνική κοινωνία βιώνει μια κρίση αξιών εδώ και κάποιες δεκαετίες κι η λογοτεχνία μας δεν θα αποτελούσε εξαίρεση. Υπάρχουν σίγουρα καλοί συγγραφείς, θα πρέπει όμως να λειτουργήσουν έξω από το αγοραφοβικό κλίμα και να απαντήσουν με έργα πνοής στην πρόκληση μιας παγκοσμιοποιημένης λογοτεχνίας. Κοντολογίς, το παιγνίδι παίζεται πλέον εκτός των τειχών κι εκεί μπορεί κανείς να μετρήσει τις δυνάμεις του.\nΠοιον συγγραφέα θαυμάζετε και γιατί;\nΔεν έχω κρύψει ποτέ τον θαυμασμό μου για τους κλασικούς, όπως ο Μπαλζάκ, ο Ντοστογιέφσκι και ο Τολστόι αλλά και για τους αναθεωρητές του μυθιστορήματος όπως ο Προυστ ή ο Κάφκα. Ανάμεσα στους σύγχρονους ξεχωρίζω τον Τζον Μπάνβιλ και τον Χαβιέρ Μαρίας.\nΠώς σχολιάζετε τη σημερινή πολιτική πραγματικότητα; Τι έφταιξε γι αυτόν τον κατήφορο;\nΓια όλα αυτά ευθύνεται, νομίζω, μια κυρίαρχη νοοτροπία η οποία καλλιεργήθηκε μετ’ επιμονής στα μεταπολιτευτικά χρόνια. Είμαστε λαός νοοτροπίας, χωρίς πειθαρχία και συστηματική δουλειά. Αυτό φαίνεται σε όλους τους τομείς από την πολιτική μέχρι τη λογοτεχνία.\nΥπάρχει "συνταγή" για να γίνει κάποιος επιτυχημένος συγγραφέας;\nΑν επιτυχημένος συγγραφέας είναι αυτός που γράφει καλά βιβλία, τότε θα σας έλεγα ότι χρειάζεται πολλή δουλειά, πολλές και διαφορετικές αναγνώσεις, συστηματική καλλιέργεια και υπομονή. Τίποτε δεν γίνεται από τη μια μέρα στην άλλη.\nΟλοκληρώνω στους επόμενους μήνες την τριλογία του κοσμοπολιτισμού μετά τις Μέρες Αλεξάνδρειας και το Φιλμ νουάρ. Η δράση μεταφέρεται τώρα στον ελλαδικό χώρο όπου βλέπουμε πιο καθαρά τις επιπτώσεις αυτού του φαινομένου σε χρόνια κρίσιμα για την Ελλάδα όπως ήταν εκείνα του δευτέρου παγκοσμίου πολέμου.\nΛίγα λόγια για το "Φιλμ Νουάρ"\nΤο βιβλίο «Φιλμ νουάρ» είναι ένα μυθιστόρημα που επιχειρεί μία αναδρομή στα χρόνια που προανήγγειλαν την εποχή μας, όπου κυριαρχούν ο έρωτας, η ιστορία, η πολιτική, η κατασκοπεία, ο ρομαντισμός αλλά και ο κυνισμός.\nΟ Δημήτρης Στεφανάκης που έχει συγγενική σχέση με την Πάτρα, έχει γεννηθεί το 1961. Σπούδασε νομικά στο Πανεπιστήμιο της Αθήνας. Έχει μεταφράσει έργα των Σολ Μπέλοου, Ε. Μ. Φόρστερ, Γιόζεφ Μπρόντσκι, Προσπέρ Μεριμέ κ.ά. Το «Μέρες Αλεξάνδρειας» που κυκλοφορεί από τις Εκδόσεις Ψυχογιός, εκδόθηκε πρόσφατα στα γαλλικά σημειώνοντας τόσο μεγάλη επιτυχία, ώστε τιμήθηκε με το Prix Mediterranée Étranger.\nΚυκλοφορεί επίσης στα ισπανικά, ενώ σύντομα θα κυκλοφορήσει και στα αραβικά. Ο Δημήτρης Στεφανάκης έχει τιμηθεί με το Διεθνές Βραβείο Καβάφη 2011 και ήταν υποψήφιος για το Prix du Livre Européen 2011.


Kόχραν και Τσωρτς (μέρος 2ο): Ο τρομερός Απρίλης του 1827!, του Σπύρου Αλεξίου - Kommon\nΔΗΜΟΣΙΕΥΘΗΚΕ: Παρασκευή, 13 Νοεμβρίου 2020 17:23\tΣυντάκτης:\tΣΠΥΡΟΣ ΑΛΕΞΙΟΥ\nΣτην επίσημη Ιστορία σπάνια θα συναντήσουμε αναφορά στη μάχη του Ανάλατου (24 Απρίλη 1827), τη μεγαλύτερη ήττα των Ελλήνων στην Επανάσταση του 1821. Δεν πρόκειται για την τακτική των επίσημων ιστοριών να μεγαλοποιούν τους «θριάμβους» και να αποκρύπτουν τις «ήττες». Στην περίπτωση της μάχης του Ανάλατου έχουμε μια προσχεδιασμένη καταστροφή που οργάνωσαν οι πράκτορες της Αγγλίας Κόχραν, Τσώρτς και Μάσον κι ο Γάλλος ναύαρχος Δεριγνύ με τη συνεργασία των Ελλήνων ηγετών του Αγγλικού και του Γαλλικού κόμματος ώστε να περιοριστεί η Επανάσταση στην Πελοπόννησο. Η αποσιώπηση (η συντριπτική πλειοψηφία των Ελλήνων δεν έχει ακούσει ποτέ ούτε τη λέξη «Ανάλατο» ούτε καν γνωρίζει πως η τοποθεσία αυτή βρίσκεται στη σημερινή οδό Συγγρού, στα όρια του δήμου της Ν. Σμύρνης με τη συνοικία του Ν. Κόσμου) αυτήν την παράμετρο θέλει να εξαφανίσει από τη συλλογική μνήμη.\nΑς μιλήσουμε λοιπόν για όσα κρύβουν, για όσα έγιναν στην Αττική τον τρομερό Απρίλη του 1827.\nΤην άνοιξη του 1827 η τύχη της Επανάστασης παίζεται γύρω από την Αθήνα: ΟΙ Έλληνες κρατούν το φρούριο της Ακρόπολης και τους πολιορκεί ισχυρή τουρκική δύναμη από 16.000 πεζούς και 2.000 επίλεκτους ιππείς, τους περίφημους «ντελήδες». Διοικητής ο ικανότερος Τούρκος στρατηγός, ο Κιουταχής. Ο Καραϊσκάκης, συνειδητοποιώντας πως σύγκρουση με τους Τούρκους σε ανοιχτό έδαφος θα οδηγούσε σε καταστροφή συλλαμβάνει ένα μεγαλοφυές σχέδιο: Φεύγει από την Αττική, έχοντας πριν ενισχύσει τους πολιορκημένους της Ακρόπολης ώστε να αντέξουν. Συντρίβει κάθε Τουρκική δύναμη στη Ρούμελη, με αποκορύφωμα τη μάχη της Αράχοβας. Όταν γυρίζει έχει πολλαπλάσια δύναμη, ξεκίνησε με 2.500 άντρες και επιστρέφοντας συγκεντρώνει πάνω από 10.000. Τη σημασία της έκβασης αυτής της μάχης την έχουν συνειδητοποιήσει όλοι, πρώτος ο Κολοκοτρώνης, που στέλνει 1480 άντρες με αρχηγούς τον γιο του, Γενναίο, και τον Νικηταρά.\nΈχοντας αποκόψει τον Κιουταχή, ουσιαστικά τον έχει μετατρέψει από πολιορκητή σε πολιορκημένο. Απόμενε να κλείσουν οι Έλληνες, με ναυτικές δυνάμεις, τη Χαλκίδα και τον Ωρωπό κόβοντας κάθε πηγή ανεφοδιασμού. Η μόνη λύση για τον Κιουταχή θα ήταν να αποχωρήσει στη Θεσσαλία, αφήνοντας ελεύθερη όλη τη Στερεά Ελλάδα και χωρίς να δοθεί μάχη σε ανοιχτό χώρο, εξέλιξη που θα αποτελούσε τη μοναδική ελπίδα του.\nΑυτή είναι η εικόνα στα τέλη του Μάρτη του 1827. Σε αυτήν την τόσο κρίσιμη στιγμή, για λόγους που αναφέρθηκαν στο Α΄ Μέρος αυτής της ενότητας, η Εθνοσυνέλευση της Τροιζήνας αφαιρεί την αρχηγία από τον Καραϊσκάκη. Αρχιστράτηγος πια ο Τσωρτς και Αρχιναύαρχος ο Κόχραν που, ουσιαστικά, έχει το γενικό πρόσταγμα. Στις 6 Απρίλη 1827 οι δύο Άγγλοι φτάνουν στον Πειραιά. Και το δράμα αρχίζει, θα κρατήσει ακριβώς 19 μέρες…\nΟ Λόρδος κι ο Γύφτος\nΣτις 7 Απρίλη ο Καραϊσκάκης ανεβαίνει στη φρεγάτα «Ελλάς». Ο υπασπιστής και συγγενής του Κόχραν, Τζωρτζ Κόχραν, στο βιβλίο «Wanderings in Greece», περιγράφει μια εθιμοτυπική συνάντηση. Στέκεται στην εικόνα των Ελλήνων, τους χαιρετισμούς και κυρίως στη Μαριώ, την περίφημη Τουρκοπούλα που από το 1825 ακολουθούσε ως υπασπιστής τον Καραϊσκάκη ντυμένη αντρικά και με το όνομα «Ζαφείρης».\nΗ πραγματική εικόνα δεν έχει καμία σχέση. Η πρώτη συνάντηση ήταν και η πρώτη ανοιχτή σύγκρουση. Ο Καραϊσκάκης υπενθυμίζει στον Κόχραν πως τον έχει ήδη ενημερώσει για το σχέδιό του, στέλνοντας στον Πόρο τον Χρ. Περραιβό, και ο Κόχραν το έχει αποδεχτεί. Ο Κόχραν υπαναχωρεί και απαιτεί οι «Έλληνες να επιτεθούν κατά μέτωπον». Ο Καραϊσκάκης αντιδρά, υπενθυμίζει πως οι Έλληνες νικούσαν ακολουθώντας άλλη τακτική και ακολουθεί ο διάλογος:\nΚόχραν: «όπου εγώ άρχω πάσα άλλη αρχή παύει»\nΚαραϊσκάκης: «Είτε ακολουθήστε το σχέδιό μας είτε αφήστε μας να το εφαρμόσουμε μόνοι μας, όπως ξέρουμε»\nΚόχραν: «Εκ των κεράτων τον ταύρον»\nΚαραϊσκάκης: «Ποιόν λέει ταύρον ο ναύαρχος; Τον «μπγά»; (ο ταύρος στην Ρούμελη). Αμ πέστε του πως δεν τον πιάνουν από τα κέρατα γιατί σε τρυπάει. Από τα αχαμνά, με το συμπάθειο, τον πιάνουν και τότες παραλά και πέφτει κάτω».\nΚόχραν: «Έχουμε από την Εθνική Συνέλευση όλη την Πληρεξουσιότητα, πρέπει να σέβεσαι»\nΚαραϊσκάκης: «Σέβουμαι, αλλά το συμφέρον της Ελλάδας δεν το προδίνω»\nΟ διάλογος αυτός, του Λόρδου με τον μούλο γύφτο ( έτσι χαρακτήριζε ο ίδιος ο Καραϊσκάκης τον εαυτό του) που έγινε στρατηγός, είναι ενδεικτικός. Καθιστά φανερό τον στόχο των Άγγλων να οδηγήσουν σε καταστροφή το Ελληνικό στράτευμα. Μόνο ένας ανόητος δεν καταλάβαινε πως η σύγκρουση σε ανοιχτή πεδιάδα θα οδηγούσε σε σφαγή των Ελλήνων. Ο Κόχραν ανόητος δεν ήταν, εκ προθέσεως ήταν το έγκλημα!\n11.000 χρυσά δίστηλα και μια Κουκουβάγια\nΣτις 9 Απρίλη ο Κόχραν με το επιτελείο του επισκέπτονται το στρατόπεδο. Στην Καστέλα θα μιλήσει ο Μάσον, γνώστης της Ελληνικής γλώσσας και «τοποτηρητής» των Αγγλικών Μυστικών Υπηρεσιών. Ξεδιπλώνει μια σημαία που είχε στο κέντρο μια κουκουβάγια, μιλά 20 λεπτά και μετά τα φληναφήματα για Βυζάντιο και Αγία Σοφιά φτάνει στην ουσία: «Στρατιώται! Μη χρονοτριβείτε με μάταιες εκστρατείες (εννοούσε το σχέδιο του Καραϊσκάκη)! Επιτεθείτε αμέσως και ελευθερώσατε τας Αθήνας! Τη σημαία την προικίζει ο ναύαρχος με 11.000 Δίστηλα. 1000 για όποιον τη στήσει στην Ακρόπολη και 10.000 για το σώμα στο οποίο θα ανήκει».\nΣχολιάζει ο Χρ. Περραιβός: «Εις όσον προφανή κίνδυνον έρριψε τους Έλληνας, εις άλλην τόσην ασφάλειαν διετήρησε τα Δίστηλά του. Πενταπλάσια επλήρωνεν ο Κιουταχής ότι έμελλε να εκτελέση τοιαύτα σχέδια εις τους Έλληνας. Ευγνωμοσύνην πρέπει να χρωστά εις τον Ναύαρχον διότι τον έσωσε ενώ ήν έτοιμος να φύγη κατησχυμένος».\nΚι ο Δ. Φωτιάδης: «Ω, αν μπορούσε να άκουγε τον Μάσον ο Κιουταχής θα χαιρόταν περισσότερο από τους απλούς αγωνιστές. Του πρόσφερε ο Λόρδος τη μοναδική δυνατότητα να σωθεί.»\n«Θα πεθάνω στην Αγγλία»\nΟ Κόχραν στις 11 Απρίλη ζητά να επιτεθούν μόλις 2.000 Έλληνες κατά της Αθήνας. Ο Χρ. Χατζηπέτρος εκ μέρους των Ελλήνων προσπάθησε να τον πείσει για το παράλογο του σχεδίου για να πάρει την απάντηση από τον Κόχραν: «Άμα δεν θέλουν να κινηθούν δεν έιναι στρατιώται. Είναι καλοί μόνο για να ψήνουν κοκορέτσια»!\nΣτην προσβολή απάντησε ο Καραϊσκάκης: « Θα βάλουμε σε πράξη το σχέδιο του Ναυάρχου αρκεί να βγει ο ίδιος και να τεθεί επικεφαλής, όπως συνηθίζεται στους Έλληνες». Η απόκριση του Κόχραν: «Δεν ήρθα να χαθώ στην Ελλάδα. Θα πεθάνω στην Αγγλία»!\nΣτις 12 Απρίλη θα συναντηθούν στον Πειραιά, στον τάφο του Θεμιστοκλή, με μόνους παρόντες τον Μάσον ως διερμηνέα κι τη Μαριώ ως σωματοφύλακα. Ο Καραϊσκάκης μένει ακλόνητος στο σχέδιό του και κατορθώνει να εξασφαλίσει πως πριν οποιαδήποτε κίνηση θα εκκαθαριστεί ο Πειραιάς από Τούρκους και ειδικά το ισχυρό οχυρό τους στο Μοναστήρι του Αγίου Σπυρίδωνα.\nΗ νίκη και το έγκλημα\nΣτις 13 Απρίλη τα χαράματα ξεκινά η επίθεση εναντίον των Τούρκων του Πειραιά. Με επικεφαλής τον Καραϊσκάκη θα νικήσουν, μόνο 300 Αρβανίτες οχυρώθηκαν στο μοναστήρι του Αγίου Σπυρίδωνα. Οι Έλληνες, παρά τις αντιρρήσεις του Κόχραν, θα έρθουν σε συμφωνία με τους Αρβανίτες ώστε να αποχωρήσουν.\nΟ Καραϊσκάκης τοποθετεί φρουρά ασφαλείας, ανάμεσα στους Αρβανίτες ως «ρεέμια» (όμηροι) βαδίζουν ο ίδιος, ο Κ. Τζαβέλας, ο Γ. Λογοθέτης. Οι Αρβανίτες είχαν ζητήσει και τον Κ. Μπότσαρη, άνθρωπο του Μαυροκορδάτου, ο οποίος αρνήθηκε. Την ίδια στιγμή το μισθοφορικό σώμα των νησιωτών, που διοικούσε ο ανηψιός του Κόχραν Urquhart, πήρε εντολή να μείνει μακριά. Γιατί άραγε;\nΛίγο πριν φτάσουν στον συμφωνημένο τόπο οι Αρβανίτες θα δεχτούν επίθεση από Έλληνες. Μόνο 70 από τους 300 γλύτωσαν. Από θαύμα ο Καραϊσκάκης, ο Τζαβέλας και οι άλλοι όμηροι θα σωθούν, τους προστάτευσαν οι Αρβανίτες. Ο Καραϊσκάκης διέταξε να συλληφθεί ο πρωταίτιος αλλά και ο διοικητής του, Γ. Νοταράς μολονότι ήταν αρραβωνιαστικός της κόρης του!\nΤο ερώτημα είναι αν η σφαγή ήταν προσχεδιασμένη. Το σίγουρο είναι πως δόθηκε μια εξαιρετική ευκαιρία να εξοντωθεί ο Καραϊσκάκης. Έξαλλος για την ατιμία έριξε κάτω τη σκηνή του και παραιτήθηκε από την αρχηγία, μεταπείστηκε από το σύνολο των αξιωματικών. Ο Κόχραν και ο Τσωρτς του χρέωσαν τη σφαγή, επιδιώκοντας να μειώσουν το κύρος του. O Καραισκάκης ξεσπά μπροστά σε όλο το στράτευμα:\n«Δε φτάνει όπου παλεύουμε με τόσους διαβόλους, έχουμε και τον μπελά των Φράγκων… κάθονται, τρων και πίνουν στα καράβια και μας πειράζουν κιόλας. Ας βγουν έξω να πολεμήσουν και έπειτα μας ζητάνε και τα ρέστα. Εμείς φταίμε όμως. Ανάθεμα τα βαρυκέφαλά μας. Οι ξένοι βρίσκονται με τον Μπραίμη και του Κιουτάγια κι εμείς φέραμε ξένους να μας κυβερνάνε. Αν από αυτούς θα πάρουμε τη λευτεριά μας, κάλλιο να λείψει. Θάναι φράγκικη και μπάσταρδη. Τη λευτεριά μας αδέρφια, μονάχα με τα σπαθιά μας θα την πάρουμε…».\nΗ δολοφονία (;) του Καραϊσκάκη\nΣτις 18 Απρίλη ο Κόχραν προχωρά σε ανοιχτό εκβιασμό, απειλεί με οριστική φυγή και, ουσιαστικά, με εμφύλιο πόλεμο. Ο Καραϊσκάκης με το επιτελείο του κάνουν αυτοψία του χώρου και καταλήγουν σε μια συμβιβαστική πρόταση που προέβλεπε επίθεση από πολλές πλευρές, με πλήρη κάλυψη με αξιοποίηση του εδάφους (π.χ. Ελαιώνας) και απαραίτητη προϋπόθεση τον επαρκή εφοδιασμό. Συναντιέται με τον Γενικό Φροντιστή, που είχε διορίσει ο Τσωρτς, τον Ιταλό κόντε Πόρο:\nΚαραϊσκάκης: « Θέλω τροφές για τρεις μέρες, 500 ξινάρια και 20.000 ΔΕΚΑΡΙΑ φουσέκια»\nΚόντε Πόρο: «μη νοιάζεσαι γενναιότατε, σου έχω έτοιμα 20.000 φουσέκια»\nΚαραϊσκάκης: «Όχι, δεν μίλησα για 20.000 φουσέκια. Θέλω 20.000 ΔΕΚΑΡΙΑ φουσέκια, κατάλαβες;»\nΟ κόντε Πόρο φυσικά ήξερε πως οι αγωνιστές τα φουσέκια τα έδεναν σε δεκάδες, ουσιαστικά έδινε το 1/10.\nΤο απόγευμα της 21ης Απρίλη ξεκινά το στράτευμα να κινείται. Το πρωί της 22ης ο Καραϊσκάκης διακόπτει την κίνηση. Είχαν φτάσει τα εφόδια κι ο Τσωρτς έστελνε, για τη μάχη που θα έκρινε την Επανάσταση, 70 ξινάρια (αντί για 500) και 8 κάσες φουσέκια για 11.000 άντρες και 3 μέρες μάχη(!). Ο Καραϊσκάκης μιλά πια ανοιχτά για συνειδητή επιδίωξή των Άγγλων να καταστρέψουν το Ελληνικό στράτευμα και διατάζει να πετάξουν τις 8 κάσες στη θάλασσα. Δυστυχώς, τον παράκουσαν! Η ένταση θα προκαλέσει κρίση της φυματίωσης που δεν έπαψε ποτέ να τον βασανίζει και θα τον οδηγήσουν με φορείο στη σκηνή του. Τελευταία διαταγή του να μην υπάρξει η παραμικρή συμπλοκή με τους Τούρκους.\nΠαρά την εντολή του σε λίγη ώρα θα ξεκινήσουν άγριες συμπλοκές στο Βοιδολίβαδο με πρωτοβουλία των μισθοφόρων του ταγματάρχη Urquhart και Κρητικών που πληρώνονταν από τον Κόχραν. Εύλογες απορίες: πώς οι αξιωματικοί των μισθοφόρων του Κόχραν, που γνώριζαν την αυστηρή εντολή, επέτρεψαν κάτι τέτοιο; Γιατί μοιράστηκε στους μισθοφόρους άφθονο κρασί, παραμονές γενικής επίθεσης;\nΗ ουσία είναι πως η μάχη γενικεύτηκε. Ο Καραϊσκάκης εμπύρετος τέθηκε επικεφαλής των Ελλήνων. Νικούν όμως ο Καραϊσκάκης πληγώθηκε βαριά στη βουβωνική χώρα. Μεταφέρεται υποβασταζόμενος από τον Κ. Τζαβέλα και ζητά μόνο μια χάρη: Να μην αφήσουν Φράγκο γιατρό να τον πλησιάσει. Ο Τ. Γκόρντον το αποδίδει, αβάσιμα, στην εχθρότητά του προς τους ξένους. Πολλές φορές επιδίωξε να εξεταστεί από ξένους γιατρούς, ειδικά για τη φυματίωση.\nΜεγάλη είναι η σημασία της διάγνωσης των γιατρών που τον εξέτασαν στη γολέτα «Σπαρτιάτης» όπου μεταφέρθηκε, ανάμεσά τους κι ο περίφημος Ελβετός Gosse: Ο Καραϊσκάκης τραυματίστηκε θανάσιμα από βόλι που ρίχτηκε «από πλάγια και εμπρός, από αριστερά προς τα δεξιά και από πάνω προς τα κάτω και από κοντά». Γιατί είναι σημαντική η διάγνωση; Μα γιατί με βάση αυτή και με δεδομένο πως ο Καραϊσκάκης ήταν έφιππος σε πεδιάδα και πως αριστερά του δεν υπήρχαν Τούρκοι προκύπτει το λογικό συμπέρασμα πως δεν πυροβολήθηκε από Τούρκους. Στο συμπέρασμα αυτό έχουν καταλήξει ο Βλαχογιάννης, ο Φωτιάδης, ο Σταμέλος και πολλοί άλλοι ερευνητές. Φυσικά δεν μπορεί να αποδειχτεί εκτός κι αν έχουμε την ανακάλυψη κάποιας χαμένης πηγής- μαρτυρίας.\nΤο σίγουρο είναι πως αυτή ήταν και η γνώμη του Καραϊσκάκη. Μπροστά στους στρατηγούς Χρ. Χατζηπέτρο και Γαρ. Γρίβα, τους καπετάνιους Μ. Σκυλοδημάκη και Μ. Αγραφιώτη λέει: «Γνωρίζω τον αίτιον κι αν ζήσω παίρνουμε χάκι (εκδίκηση), αλλιώς ας μου κλάσει τον πούτζον κι αυτός, τι κέρδισε;». Τις μαρτυρίες όλων των παρόντων μεταφέρει στα «Στρατιωτικά Ενθυμήματα» ο πιο αντικειμενικός μάρτυρας των γεγονότων, ο Ν. Κασομούλης. Τέλος, τα χαράματα της 23ης Απρίλη (ανήμερα της γιορτής του) ο Καραϊσκάκης πεθαίνει.\nΗ αλλαγή του σχεδίου\nΜε τον Καραϊσκάκη να χαροπαλεύει ο Κόχραν βγαίνει στη στεριά, μαζί με τον Μαυροκορδάτο, και καλεί σύσκεψη απαιτώντας άμεση επίθεση. Η πρώτη αντίδραση των καπετάνιων είναι αρνητική. Ο Κόχραν δηλώνει πως αποχωρεί κι αυτήν τη φορά ο εκβιασμός πιάνει. Λείπει πια η ηγετική μορφή που θα μπορούσε να του αντιταχθεί.\nΤην ώρα που στα Αμπελάκια της Σαλαμίνας κηδευόταν ο Καραϊσκάκης βγαίνει, για πρώτη φορά, στη στεριά ο Τσωρτς. «Είδαμε τέλος όλοι το πρόσωπό του», γράφει ειρωνικά ο Κασομούλης. Ο Τσωρτς αλλάζει το συνετό σχέδιο του Καραϊσκάκη με ένα άλλο, αυτοκτονικό. Γράφει ο Τ. Γκόρντον: « Η χειρότερη συνέπεια του θανάτου του Καραϊσκάκη στάθηκε πως κανείς δεν έμεινε που να μπορούσε να αντιταχθεί στα ολέθρια σχέδια του Κόχραν. Οι αξιωματικοί στη σύσκεψη αποφάσισαν πως η τιμή τους υποχρέωνε να τα εκτελέσουν όσο αλλόκοτα κι αν είταν»\nΤο συνετό σχέδιο του Καραισκάκη προέβλεπε να επιτεθούν από 3 πλευρές με το σύνολο των δυνάμεων. Να αξιοποιήσουν τη φυσική προστασία αλλά και να δημιουργήσουν οχυρώσεις (ταμπούρια) με επαρκή εφόδια και πολεμοφόδια. Τι έγινε από αυτά;\nΗ καταστροφή του Ανάλατου\nΑπό τις 11.000 άνδρες κινήθηκαν μόνο οι 2.500. Αντί να κινηθούν από 3 πλευρές κινήθηκαν μόνο από μία: Αποβιβάστηκαν στους 3 Πύργους (περίπου στο σημερινό Παλαιό Φάληρο) και ανέβαιναν προς την Αθήνα σε μια γραμμή λίγο πιο δεξιά από την λεωφόρο Συγγρού. Δεν υπήρξε καμία οχύρωση. Όταν οι καπετάνιοι των Σουλιωτών Κ. Μπότσαρης, Γ. Δράκος και Λ. Ζορμπάς έσπευσαν στον Κόχραν και ζήτησαν να ανασυγκροτηθούν και να οχυρωθούν τους ειρωνεύτηκε ως «δειλούς» και τους έδειξε το άλλο τμήμα με τον Μακρυγιάννη, τον Καλλέργη και τον Μαυροβουνιώτη που προχωρούσε. Λεπτομέρεια που δείχνει όλη την προμελέτη: πριν τους Σουλιώτες ο Μακρυγιάννης, όπως αναφέρει στα «Απομνημονεύματά» του, είχε ζητήσει από τον Κόχραν το ίδιο. Τον χαρακτήρισε «δειλό» δείχνοντας τους … Σουλιώτες!\nΤις προηγούμενες ώρες είχαν μοιραστεί από τον Κόχραν μεγάλες ποσότητες ποτού(!) ενώ οι αξιωματικοί υπενθύμιζαν συνεχώς την υπόσχεση για 11.000 δίστηλα! «Αν το σχέδιο ήτο άξιο αυστηράς επίκρισης, τι να πει κανείς για την εκτέλεσή του», γράφει ο Τ. Γκόρντον.\nΤα χειρότερα ακολουθούν: Από τα 500 ξινάρια που απαιτούσε ο Καραϊσκάκης δόθηκαν 70. Στην αλληλογραφία του Τσωρτς, που βρίσκεται στο Βρετανικό Μουσείο, υπάρχουν κομματάκια χαρτί γραμμένα από τον Γ. Νοταρά με την δραματική έκκληση: «τσαπιά, στείλτε μας τσαπιά»! Ο Τσωρτς αδιαφόρησε. Όσο για την υπόσχεσή του να τεθεί επικεφαλής, η μαρτυρία του Ελβετού γιατρού Gosse: «Ο Τσωρτς αντί να μπει επικεφαλής είχε αποβιβαστεί στο ακρογιάλι σιμά σε μια βάρκα, για να μπορεί εύκολα να ξαναμπαρκάρει»!\nΌλο το πρωί ο Κιουταχής παρακολουθούσε χωρίς να συγκεντρώνει τη δύναμή του. Θεωρούσε λογικό πώς οι Έλληνες θα επιτίθονταν από όλες τις πλευρές. Μόνο το μεσημέρι ξεκίνησε μια αναγνωριστική επίθεση με 4.000 πεζούς και τους Ντελήδες. Μιλήσαμε ήδη για τις 8 κάσες φουσέκια που είχε στείλει ο Τσωρτς και τις οποίες ο Καραϊσκάκης είχε διατάξει να πετάξουν στη θάλασσα. Δυστυχώς τις κράτησαν και τώρα που άρχισε ο πόλεμος πήγαν να τις χρησιμοποιήσουν. Μακάρι να τις πετούσαν, τα φουσέκια που έστειλε ο Τσωρτς ήταν άχρηστα, το μπαρούτι δεν έπαιρνε φωτιά! Στην αλληλογραφία του Τσωρτς στο Βρετανικό Μουσείο υπάρχει και άλλο χαρτί με δραματική έκκληση, του Κ. Μπότσαρη, που γυρεύει μπαρούτι «γιατί αυτό είναι σάπιο»!\nΗ μάχη, αν μπορεί να την ονομάσει κανείς έτσι, κράτησε μόλις δύο ώρες. Τόσες χρειάστηκε ο Κιουταχής να διαλύσει αυτό το συνονθύλευμα. «Μέσα σε δύο ώρες οι Έλληνες από νικητές βρίσκονται ηττημένοι», όπως επισημαίνει ο Χερτσβεργ. Περισσότεροι από 1.500 επίλεκτοι πολεμιστές χάνονται. Είναι αξιοσημείωτο πως αυτοί που κυριολεκτικά σφαγιάστηκαν ήταν οι Κρητικοί μισθοφόροι του Κόχραν και οι Σουλιώτες που πολιτικά ελέγχονταν από τον Μαυροκορδάτο. Ο Λόρδος κι ο «Πρίγκηπας» δεν είχαν κανέναν ενδοιασμό να τους θυσιάσουν. Σκοτώνεται από τους Κρητικούς ο Μ. Καλλέργης και συλλαμβάνεται ο Δ. Καλλέργης τραυματισμένος. Από τους Σουλιώτες σκοτώνονται ο Λ. Βέικος, ο Κ. Μπότσαρης, ο Θ. Μπότσαρης, 4 Τζαβελαίοι, ο Φ. Φωτομάρας. Νεκρός ο Γ. Νοταράς, όπως και ο διοικητής του «ταχτικού» συνταγματάρχης Ιγγλέσης. Όσο για τους περίπου 250 άντρες που πιάστηκαν ζωντανοί, θανατώθηκαν με φριχτό τρόπο.\nΗ φυγή κι η διάλυση\nΟ Κόχραν τρέχει έντρομος να μπει στη βάρκα του αλλά έχει αποπλεύσει. Πέφτει με τη χρυσή στολή του στη θάλασσα και τον μαζεύουν μισοπνιγμένο. Ο Τσωρτς από το φόβο του γλιστράει στα βράχια και χτυπά το πόδι του. Εύστοχο σχόλιο του Δ. Φωτιάδη: «κρίμα που δεν το τσάκισε ο κερατάς να μας θυμάται».\nΤην ίδια στιγμή στο Ελληνικό στρατόπεδο, 8.000 επίλεκτοι κοιτούσαν. Χωρίς αρχηγούς, χωρίς ηθικό διαλύονται χωρίς να ρίξουν ντουφεκιά! Πρώτοι φυσικά οι μισθοφόροι του συνταγματάρχη Urguhart. Μέσα σε δύο μέρες στο στρατόπεδο έμεινε λιγότερο από το 1/3 των αγωνιστών. «Όστις είδεν τος στρατόπεδον τούτον εις την ακμήν του ζώντος έτι του Καραϊσκάκη δεν ηδύνατο να μη δακρύση βλέπων τοιάυτην μεταβολήν…» γράφει ο Δ. Αινιάν.\nΤην άλλη κιόλας μέρα ο Κόχραν αποχωρεί από τον Πειραιά, δε θα ξαναγυρίσει ποτέ. Την παράδοση του φρουρίου της Ακρόπολης στους Τούρκους και το σβήσιμο της Επανάστασης στη Στερεά την έφεραν εις πέρας ο Τσωρτς κι ο πλοίαρχος της Γαλλικής φρεγάδας «Ηρα» Λεμπλάν, με την καθοδήγηση του Γάλλου Ναύαρχου Δεριγνύ.\nΘα περίμενε κανείς πως τους οργανωτές και εκτελεστές αυτής της τραγωδίας θα ακολουθούσε η αιώνια καταισχύνη ή τουλάχιστον η στρατιωτική απαξίωση. Το αντίθετο. Η πορεία τους επιβεβαιώνει πως ήταν εκτελεστικά όργανα πανίσχυρων δυνάμεων. Το εξοργιστικό είναι η στάση του επίσημου Ελληνικού κράτους.\nΟ Μάσον, ο γραμματέας του Κόχραν, για τις «υπηρεσίες» του βραβεύτηκε από την ελληνική κυβέρνηση με το «Αριστείο του Αγώνα»(!) και έλαβε τιμητικά τον βαθμό του Λοχαγού της Φάλαγγας. Ήταν ο δημόσιος κατήγορος του Ελληνικού κράτους στη δίκη των Κολοκοτρώνη και Πλαπούτα ζητώντας τη θανατική τους καταδίκη για έσχατη προδοσία!\nΟ Τσωρτς έμεινε στην Ελλάδα και διορίστηκε «Σύμβουλος της Επικρατείας». Εκλέχτηκε πληρεξούσιος Αιτωλίας στην Εθνοσυνέλευση του 1844 και έμεινε μέλος της Γερουσίας ως το 1864. Του απονεμήθηκε ο τίτλος του Στρατηγού.\nΟ Κόχραν έφυγε από την Ελλάδα χωρίς να ειδοποιήσει κανέναν, ο Καποδίστριας διπλωματικά ανακοίνωσε στο επιτελείο του Ναυτικού πως ««εγκατέλειψε την Ελλάδα άνευ διαταγής ή αδείας της Κυβερνήσεως, αυτός ό άδρώς μισθωθείς και τους μισθούς λαβών εκ προκαταβολής...». Η Αγγλία όμως δεν στάθηκε αχάριστη: Τον επανάφερε στην ενεργό υπηρεσία και του ανέθεσε τη διοίκηση του Αγγλικού Στόλου της Βορείου Αμερικής και των Δυτικών Ινδιών!\nΤο χρείαν έχομεν άλλων αποδείξεων: Η Αγγλία από τον νικητή του Ναβαρίνου Κόδριγκτον, αφαίρεσε τη διοίκηση του στόλου της Μεσογείου και τον παρέπεμψε σε Ναυτοδικείο. Τον ηττημένο, καταδικασμένο για κομπίνες Κόχραν αντάμειψε με ανώτατο αξίωμα. Λογικό: Τα συμφέροντα της Αγγλίας ο Κόχραν τα υπηρέτησε, όχι ο Κόδριγκτον.\nΑνεβαίνοντας τη Λεωφόρο Συγγρού ακριβώς στο ύψος του Αναλάτου υπάρχει η εκκλησιά του Άγιου Σώστη. Το σίγουρο είναι πως η τραγωδία που εξελίχθηκε τον Απρίλη του 1827 θα έπρεπε να διδάσκεται ως απόδειξη πως «σωτηρία» από τέτοιους «σωτήρες» δεν υπάρχει. Τίτλος του κεφαλαίου ας ήταν τα λόγια του Γύφτου αρχιστράτηγου: «Τη λευτεριά μας μόνο με τα σπαθιά μας θα την πάρουμε»! Ποιος να τη διδάξει όμως; Η επίσημη ιστορία; Αυτή η τσούλα της εξουσίας;\n«Αρχείον Γεωργίου Καραισκάκη 1826 – 1827»\nCochrane Τ. «Wanderings in Greece»\nΔραγούμη Ν. «Ιστορικαί Αναμνήσεις»\nGervinus G. «Ιστορία της Επαναστάσεως και Αναγεννήσεως της Ελλάδος»\nGordon T. «History of the Greek revoloution»\nHowe S. «An Historical Sketch of the Greek Revolution»\nΚόκκινου Δ. « Η Ελληνική Επανάστασις»\nΚολοκοτρώνη Θ. «Απομνημονεύματα»\nLloyd Chr. «Lord Cochrane»\nΜέντελσον-Μπαρτόλδυ, «Ιστορία της Ελληνικής Επαναστάσεως»\nΠαπαρρηγόπουλου Κ. «Ιστορία του Ελληνικού Έθνους»\nΣταμέλου Δ., «Ο θάνατος του Καραϊσκάκη»\nTρικούπη Σπ. «Ιστορία της Ελληνικής Επαναστάσεως»\nΦακίδη Ι. «‘Ο Αρχιναύαρχος Λόρδος Κόχραν και η δράση του στην Ελληνική Επανάσταση»\nHertzberg G. «History of Greek Revolution»\nΠερισσότερα σε αυτή την κατηγορία: Οι δύο ψυχές του ανατολικογερμανικού σοσιαλισμού ... και φωτιά στο Γοργοπόταμο, του Γιώργου Αλεξάτου


Με κεντρικό θέμα το "Σπίτι του Αϊ-Βασίλη" διοργανώνονται οι εφετινές εορταστικές εκδηλώσεις των Χριστουγέννων και της Πρωτοχρονιάς, μια κοινή πρωτοβουλία τού Δήμου και του Εμπορικού Συλλόγου Νάουσας με τη συμμετοχή Πολιτιστικών-Λαογραφικών Συλλόγων, Σχολείων και μουσικών σχημάτων της Νάουσας.\nΤο "Σπίτι του Αϊ-Βασίλη" θα τοποθετηθεί στην πλατεία Καρατάσου και θα είναι εμπνευσμένο από την παράδοση και το γιορτινό πνεύμα των ημερών. Η κεντρική χριστουγεννιάτικη γιορτή θα γίνει το πρωί της Κυριακής 22 Δεκεμβρίου και θα περιλαμβάνει το άναμμα του παραδοσιακού "Καρτσούνου", χριστουγεννιάτικα τραγούδια, ξινόμαυρο κρασί, δώρα και πολλές εκπλήξεις για μικρούς και μεγάλους. Στον ίδιο χώρο, η Δευτέρα 23 Δεκεμβρίου, θα είναι αφιερωμένη στα παιδιά και στη χριστουγεννιάτικη γιορτή θα συμμετέχουν οι μαθητές των Σχολείων.\nΕπίσης, από την ερχόμενη εβδομάδα θα ξεκινήσουν οι γιορταστικές εκδηλώσεις, οι οποίες θα πραγματοποιηθούν με τη συμμετοχή συλλόγων στο εμπορικό κέντρο της πόλης, αλλά και στις κοινότητες του διευρυμένου Δήμου Νάουσας.\nΕκ μέρους του Δήμου, επικεφαλής της Οργανωτικής Επιτροπής είναι ο Πρόεδρος του Δημ. Συμβουλίου και της ΕΤΑ Α.Ε. κ. Γιάννης Γκαρνέτας και συμμετέχουν μέλη του Δ.Σ. του Εμπορικού Συλλόγου και πολιτιστικών συλλόγων της Νάουσας.\nΤο αναλυτικό πρόγραμμα των εκδηλώσεων θα ανακοινωθεί την ερχόμενη εβδομάδα.


Ριφιφί σε θυρίδες στο Ψυχικό: Προφυλακίστηκε ο 58χρονος - Meteora Voice\nHome / ΕΛΛΑΔΑ / Ριφιφί σε θυρίδες στο Ψυχικό: Προφυλακίστηκε ο 58χρονος\nmeteoravoice Σάββατο, Μαρτίου 27, 2021 ΕΛΛΑΔΑ\nΠροφυλακιστέος κρίθηκε μετά την απολογία του ο 58χρονος που κατηγορείται για την διάρρηξη των τεσσάρων θυρίδων σε τράπεζα του Ψυχικού.\nΑν και αρνήθηκε την κατηγορία που του αποδίδεται, δεν έπεισε ανακριτή και εισαγγελέα. Το στοιχείο εκείνο που τον « έκαψε» φαίνεται να ήταν το ίχνος DNA που βρέθηκε σε μία από τις διαρρηχθείσες θυρίδες. Ο ίδιο υποστήριξε πως « Είναι ένα DNA μικτό. Εμπεριέχει εκτός από δικά μου στοιχεία, άλλων δύο ατόμων. Της ιδιοκτήτριας της θυρίδας κι ενός άγνωστου προσώπου. Γιατί κατηγορούμαι εγώ;»\nΓιατί πως βρέθηκε εκεί η εξήγησή του ήταν πως « Το γενετικό υλικό ενδεχομένως βρέθηκε στην κασετίνα, όταν η ιδιοκτήτριά της την ακούμπησε στο κοινόχρηστο τραπέζι. Και εγώ και άλλοι χρησιμοποιούμε το ίδιο τραπέζι.», σημείωσε.\nΌσον αφορά στην κάλυψή των χαρακτηριστικών του υποστήριξε πως «Το καπέλο είναι αγαπημένο μου αξεσουάρ και το χρησιμοποιώ συχνά στην καθημερινότητά μου. Τα γάντια και τη μάσκα τα φορούσα λόγω κορωνοϊού. Το ινστιτούτο αισθητικής της συζύγου μου βρίσκεται κοντά στην τράπεζα και δεν ήθελα κάποιος πελάτης να δει ότι δεν τηρώ τα μέτρα.»\nΡιφιφί σε θυρίδες στο Ψυχικό: Προφυλακίστηκε ο 58χρονος Reviewed by meteoravoice on Σάββατο, Μαρτίου 27, 2021 Rating: 5


Κορωνοϊός: Τι γνωρίζουμε για το σύνδρομο Long Covid (βίντεο) | Athens Voice\n21.03.2022 | 22:28\nΚορωνοϊός: Τι γνωρίζουμε για το σύνδρομο Long Covid (βίντεο)\nΚορωνοϊός: Ο εμβολιασμός και το σύνδρομο Long Covid © EUROKINISSI/ΜΙΧΑΛΗΣ ΚΑΡΑΓΙΑΝΝΗΣ\nΚορωνοϊός: Το σύνδρομο Long Covid και ο ρόλος του εμβολιασμού - Νέα καμπάνια του Υπουργείου Υγείας.\n«Εμβολιασμός, η καλύτερη προστασία απέναντι στο σύνδρομο Long Covid». Με αυτό το σύνθημα ξεκίνησε η νέα ενημερωτική εκστρατεία του υπουργείου Υγείας, για την ενημέρωση των πολιτών για το σύνδρομο Long Covid, τις επιπτώσεις του, αλλά και τους τρόπους προστασίας, με πρωταρχικό τον εμβολιασμό κατά του κορωνοϊού.\nΤο σύνδρομο Long Covid χαρακτηρίζεται ως ο μεγαλύτερος κίνδυνος για τη δημόσια υγεία μετά την οξεία λοίμωξη από κορωνοϊό.\nΣύμφωνα με διεθνείς μελέτες, ποσοστό της τάξης του 30% των νοσούντων από κορωνοϊό θα πληγεί από το σύνδρομο Long Covid, ενώ ένας στους πέντε θα παρουσιάσει σοβαρές υπολειμματικές βλάβες σε ζωτικά όργανα όπως οι πνεύμονες, η καρδιά, το ήπαρ κ.ά.\nΤο πλέον ανησυχητικό είναι ότι η νόσος δεν πλήττει μόνο τους ενήλικες, αλλά και τα παιδιά. Το Long Covid έχει ιδιαίτερα αρνητική επίδραση στην ποιότητα ζωής των παιδιών, αφού τα εμποδίζει να συμμετάσχουν σε σχολικές και εξωσχολικές δραστηριότητες, με σημαντικές αρνητικές επιπτώσεις στην κοινωνικοποίησή τους και την ψυχολογία τους.\nΣύνδρομο Long Covid: Οι προσωπικές μαρτυρίες ασθενών\nΗ εκστρατεία ενημέρωσης του υπουργείου Υγείας απευθύνεται, κατ’ αρχάς, στις νέες ηλικίες, στα παιδιά και στις εγκύους, με στόχο την περαιτέρω αύξηση των ποσοστών εμβολιασμού, ειδικά αυτή την περίοδο, που υποχωρεί η οξεία φάση της πανδημίας και η βασική μέριμνα εστιάζεται στις πιο μακροχρόνιες επιπτώσεις στη δημόσια υγεία. Επίσης, στοχεύει στην ευαισθητοποίηση των πολιτών που δεν έχουν εμβολιαστεί ή δεν έχουν λάβει ακόμα την τρίτη δόση.\nΗ ενημερωτική εκστρατεία αποτελείται από σύντομα βίντεο-προσωπικές μαρτυρίες, μέσω των οποίων ασθενείς με Long Covid μοιράζονται τις δραματικές επιπτώσεις στην καθημερινότητά τους:\nΟ 45χρονος Στέλιος, που δεν είχε προλάβει να εμβολιαστεί, είδε τα δάχτυλα του να παραμορφώνονται… Σήμερα, δυσκολεύεται να αγκαλιάσει τα παιδιά του.\nLong COVID - Στέλιος\nVideo of Long COVID - Στέλιος\nΗ 35χρονη Άννα, είδε την -4,5 ετών- κόρη της να νοσεί μαζί της. Τώρα, η μαμά κουράζεται μόλις σηκωθεί όρθια και η κόρη χρειάζεται πολλά διαλείμματα σε ό,τι κι αν κάνει.\nLong COVID - Άννα\nVideo of Long COVID - Άννα\nΗ 59χρονη Ιουλία, 730 μέρες τώρα, ταλαιπωρείται από δύσπνοια, ταχυκαρδία, καθημερινό πυρετό.\nLong COVID - Ιουλία\nVideo of Long COVID - Ιουλία\nΣτην Ελλάδα, μόνο το 2021, μολύνθηκαν με κορωνοϊό 2.898 έγκυες και λεχώνες γυναίκες, εκ των οποίων είχε εμβολιαστεί μόλις το 7,7%. Οι 226 από αυτές χρειάστηκε να νοσηλευτούν σε απλή κλίνη Covid-19, έναντι μόλις 5 όσων είχαν εμβολιαστεί, ενώ 36 νοσηλεύτηκαν σε ΜΕΘ και 5 απεβίωσαν, έναντι καμίας από την ομάδα των εμβολιασμένων.\nΟ υπουργός Υγείας, Θάνος Πλεύρης, δηλώνει πως «η καλύτερη προστασία απέναντι στο σύνδρομο Long Covid είναι ο εμβολιασμός. Καθώς υποχωρεί η οξεία φάση της πανδημίας -και προκειμένου να συνεχίσουμε να προστατεύουμε τη δημόσια υγεία- οφείλουμε να στρέψουμε την προσοχή μας στις ευάλωτες ομάδες των νέων, των παιδιών και των εγκύων. Ο εμβολιασμός κατά του κορωνοϊού μειώνει έως 50% την πιθανότητα εμφάνισης συμπτωμάτων Long Covid, και, αποτελεί το καλύτερο και αποτελεσματικότερο μέσο θωράκισης της δημόσιας υγείας συνολικά.\nΠερισσότερες πληροφορίες στην ιστοσελίδα της Ελληνικής Ένωσης ατόμων που πάσχουν από τις μακροχρόνιες συνέπειες του Covid-19: https://longcovidgreece.gr/.


Ο ΠΑΡΛΑΠΙΠΑΣ: Πολιτικά σκουπίδια χαρίζουν Ελληνική γή σε Λάτση για 30 αργύρια, που κάνει και τον δύσκολο για να πιάσει το παραμύθι.\nΠολιτικά σκουπίδια χαρίζουν Ελληνική γή σε Λάτση για 30 αργύρια, που κάνει και τον δύσκολο για να πιάσει το παραμύθι.\nH Κομισιόν ειδοποιήθηκε να βάλει πλάτες…\nΤον Μ@λάκα και αν τον πλένεις το σαπούνι σου χαλάς\nΕΧΕΙ ΚΑΙ Η ΕΛΛΑΔΑ ΚΑΓΚΕΛΑΡΙΟ ΑΛΛΑ ΜΕ ΣΗΜΑ ΚΑΤΑΤΕΘΕΝ ΤΑ ΣΚΟΥΠΙΔΙΑ…\nΤα κοιτάσματα υδρογοναθράκων της Ελλάδας συνεχίζουν να παραχωρούνται απο τις «Ελληνικές» κυβερνήσεις των ΕΛΠΕ σε δύο μόνο εταιρείες με «Ελληνικά» ενδιαφέροντα και χωρίς υποδομές και παράδοση στην έρευνα υδρογονανθράκων. Ο ΤΑΠ, η ΔΕΠΑ και η ΔΕΣΦΑ ελέγχονται απο τα ΕΛΠΕ, που σε λίγο χρόνο θα περάσουν πλήρως στον έλεγχο του Λάτση. Ο Alfa είναι το μόνο κανάλι που δεν συνδέεται με εφοπλιστή αλλά έχει ισχυρές σχέσεις φιλίας με τον Λάτση και αυτό δείχνει ποιός είναι πίσω του. Ο Πρόεδρος της Ρωσίας Πούτιν όταν ήλθε στην Ελλάδα συναντήθηκε με τη Μαριάννα Λάτση κατά προτροπή της κυβέρνησης των εφοπλιστών ΣΥΡΙΖΑ και ΑΝΕΛ.\nΤο ενδιαφέρον είναι ότι τα ΕΛΠΕ δίνουν πετρέλαιο και στηρίζουν ενεργειακά τη FYROM, που μαζί με την Αλβανία είναι η επίσημη αγαπημένη του George Salas. Αυτό που κάνουν τα «φωτισμένα» ΕΛΠΕ δεν συμβαδίζει με τα συμφέροντα της εξωτερικής πολιτικής της χώρας μας.\nΗ συνέχεια στο http://zcode-gr.blogspot.gr/2017/10/30.html\nΈτσι οι φόροι γονάτισαν τα νοικοκυριά μας - 312.000 στη μαύρη λίστα για χρέη έως 500€! - *«Ματωμένο» είναι και το φετινό υπερπλεόνασμα, καθώς όπως προκύπτει από τα στοιχεία της ΑΑΔΕ και την επεξεργασία τους από το Γραφείο Προϋπολογισμού στη Β...\nΠΟΙΟΣ ΘΑ ΜΙΛΗΣΕΙ ΓΙ’ ΑΥΤΗ ΤΗΝ ΘΗΡΙΩΔΙΑ; ΠΩΣ ΜΠΟΡΕΙ ΕΝΑ ΚΡΑΤΟΣ ΠΟΥ ΛΕΓΕΤΑΙ «ΕΛΛΗΝΙΚΟ» ΝΑ ΚΛΕΙΝΕΙ ΤΑ ΜΑΤΙΑ; ΠΟΙΟ ΜΕΛΛΟΝ ΜΑΣ ΕΠΙΦΥΛΑΣΣΟΥΝ; - Περισσότερα απο 18.000 παιδιά από την Συρία, σφάχτηκαν για εμπόριο οργάνων στην Τουρκία! Στον ΟΗΕ η αποκάλυψη, σιωπή από τα ΜΜ»Ε»...Μία ασύλληπτη γενοκ...\nΜαθητές του Κιλκίς κάνουν πορεία για την Μακεδονία - βίντεο - *ΚΑΝΤΕ ΕΝΑ LIKE ΣΤΗ ΣΕΛΙΔΑ ΤΟΥ MATI GR* Εχθές σας δείξαμε τους *μαθητές της Κατερίνης να κάνουν πορεία για την Μακεδονία*. Σήμερα σας δείχνουμε τους μαθητ...


Mπλεξίματα με τη δικαιοσύνη για τον Τζιμπούρ - Iciao\nMπλεξίματα με τη δικαιοσύνη για τον Τζιμπούρ\n22 Οκτωβρίου 2018 00:12\nΣε δίκη παραπέμπεται ο Ραφίκ Τζεμπούρ, κατηγορούμενος για πλαστογραφία. Σε λίγες ημέρες θα καθίσει στο εδώλιο του Μονομελούς Πλημμελειοδικείου Αθηνών.\nΟ γνωστός ποδοσφαιριστής, που έχει περάσει από μεγάλες ελληνικές ομάδες, είχε συλληφθεί τον Οκτώβριο του 2015 να οδηγεί ένα τζιπ μάρκας BMW με πλαστό αριθμό πλαισίου και αμαξώματος, καθώς και με πλαστή άδεια κυκλοφορίας.\nΙδιοκτήτης του αυτοκινήτου φαινόταν ένας Γεωργιανός. Το όχημα βρέθηκε ανασφάλιστο και έτσι βεβαιώθηκε στον Τζεμπούρ τροχαία παράβαση με αφαίρεση διπλώματος οδήγησης, πινακίδων και την άδειας κυκλοφορίας, της οποίας είχε αντίγραφο, ενώ προσήχθη και στο αστυνομικό τμήμα. Το αντίγραφο της άδειας είχε ημερομηνία έκδοσης 23 Ιουλίου 2008. Από τον έλεγχο, όμως, προέκυψε ότι η ημερομηνία έκδοσης της αρχικής άδειας για το συγκεκριμένο αυτοκίνητο ήταν η 23η Ιουλίου 2004. Οι αστυνομικοί παρατήρησαν ότι το συγκεκριμένο μοντέλο δεν κατασκευαζόταν το 2004, αλλά δόθηκε στην κυκλοφορία το 2006-2007. Έτσι, κατασχέθηκε το αυτοκίνητο και ξεκίνησε ο έλεγχος του. Όπως διαπιστώθηκε, τα στοιχεία ταξινόμησης, ο αριθμός πλαισίου, αλλά και ο αριθμός του αμαξώματος που έφερε, δεν αντιστοιχούσαν στο συγκεκριμένο όχημα, αλλά σε συνολικά τρία!\nΌπως αναφέρεται και στο διαβιβαστικό που απέστειλε το Τμήμα Ασφαλείας Βάρης στον εισαγγελέα, προέκυψε ότι «πρόκειται για αμάξι – κλώνο, αφού το παραχαραγμένο αναγραφόμενο πλαίσιο αντιστοιχεί και σε στοιχεία ιδιοκτήτη Ρ.Τ. (του Γεωργιανού δηλαδή από τον οποίο το είχε νοικιάσει ο Τζεμπούρ) με ίδιο αριθμό κυκλοφορίας του κατασχεθέντος».\nΤι υποστηρίζει ο Τζεμπούρ\nΟ Αλγερινός επιθετικός είχε υποστηρίξει στην πρώτη του κατάθεση πως νοίκιασε το αυτοκίνητο από έναν Γεωργιανό έναντι 2.000 ευρώ για ένα μήνα.\nΑντίθετα, ο Γεωργιανός υποστηρίζει πως ήθελε να πουλήσει το όχημα σε κάποιον «Νίκο», ο οποίος του έδινε σταδιακά τα χρήματα μέχρι να εξοφλήσει. Σημείωσε πως πράγματι συναντήθηκε με τον Τζιμπούρ, αλλά μεταξύ τους δεν πραγματοποιήθηκε καμία συναλλαγή.\nΟ Στάθης Μητσοκάλης, συνήγορος του Τζιμπούρ υποστήριξε με δηλώσεις του πως: «Ο ποδοσφαιριστής Τζεμπούρ δεν έχει καμία συμμετοχή στις αξιόποινες πράξεις που του αποδίδονται. Τουναντίον, υπήρξε θύμα της υπόθεσης…»


Έρχεται νέο παιχνίδι Indiana Jones από τους δημιουργούς του Wolfenstein\nH Bethesda ανακοίνωσε την ανάπτυξη ενός ολοκαίνουργιου τίτλου Indiana Jones, μέσω Twitter σήμερα. Το studio που έχει αναλάβει την ανάπτυξη του νέου παιχνιδιού είναι η MachineGames.\nΤο παιχνίδι θα αφηγείται μια εντελώς νέα ιστορία και αποτελεί μια καινούργια συνεργασία ανάμεσα στη MachineGames και τη νεοϊδρυθείσα Lucasfilm Games, με τον Todd Howard (Bethesda, παραγωγός) να εκτελεί χρέη executive producer. H εταιρεία μαζί με ένα video teaser ανέφερε στο tweet ότι «θα περάσει αρκετός καιρός μέχρι να μάθουμε περισσότερες πληροφορίες».\nΟ Pete Hines, SVP του Global Marketing της Bethesda ανέφερε τα εξής: «Ο Todd είναι μεγάλος fan του Indy και προσπαθεί εδώ και πάνω από 10 χρόνια να φτιάξει αυτό το παιχνίδι. Είναι απίστευτα ενθουσιασμένος που θα δουλέψει με τη βραβευμένη ομάδα της MachineGames και είναι ιδανική σύσταση για τον Indy.»\nΗ MachineGames ιδρύθηκε το 2009 από πρώην μέλη της Starbreeze (The Chronicles of Riddick, The Darkness, Syndicate) και είναι το στούντιο που έφερε τη θρυλική σειρά Wolfenstein σε μοντέρνα εκδοχή με μεγάλη επιτυχία (Wolfenstein: The New Order, Wolfenstein II: The New Colossus, Wolfenstein: Youngblood). O Todd Howard από την άλλη είναι director και producer των Bethesda Game Studios από το 1994 και ήταν υπεύθυνος για θρυλικούς τίτλους της βιομηχανίας, όπως τα The Elder Scrolls και τα Fallout.\nΗ Lucasfilm Games αποτελεί το νέο label για τα παιχνίδια που αφορούν στα franchises της Lucasfilm και ανακοινώθηκε μόλις χθες η ύπαρξή της. Στην ουσία έχουμε ανασύσταση της εταιρείας, αφού υπήρχε και στο παρελθόν και είχε κάνει publish μερικούς θρυλικούς τίτλους, ενώ πλέον αποτελεί ιδιοκτησία της Disney. Θα διαχειρίζεται τα δικαιώματα για τα παιχνίδια που βασίζονται στις ταινίες της Lucasfilm ή άλλα franchises δικά της (Star Wars, Indiana Jones, Monkey Island, κλπ.).\nΌσον αφορά στον ίδιο τον χαρακτήρα, τον Indiana Jones, να αναφέρουμε ότι είναι στα σκαριά μια νέα, πέμπτη ταινία με πρωταγωνιστή και πάλι τον Harrison Ford και θα έρθει στις αίθουσες το 2022, 14 χρόνια μετά την κυκλοφορία της τελευταίας ταινίας της σειράς, του Indiana Jones and the Crystal Skull του 2008. Όσον αφορά στο gaming, ο ήρωας έχει να εμφανιστεί σε AAA παιχνίδι από το 2009 και το Indiana Jones and the Staff of Kings, που είχε κυκλοφορήσει για Wii, PlayStation 2, Nintendo DS και PSP και φυσικά τις LEGO εκδοχές του, που αναπτύσσει η Traveller's Tales\nΤέλος, αξίζει να υπενθυμίσουμε ότι μόλις πριν μερικούς μήνες είδαμε μία από τις μεγαλύτερες και πιο σημαντικές εξαγορές στον χώρο των videogames, όταν η Microsoft απέκτησε τη ZeniMax με όλα τα publishing και development studios, στα οποία εντάσσονται η Bethesda και η MachineGames. Δεν γνωρίζουμε ακόμη αν ο νέος Indiana Jones τίτλος θα είναι αποκλειστικός για τα Xbox, καθώς όπως είχαν αναφέρει, η αποκλειστικότητα θα εξετάζεται ανά περίπτωση.\nIndiana Jones, MachineGames\nby Λεωνίδας Πάτρας on 28 Αυγούστου 2018\nΛίγες ημέρες πριν το φθινοπωρινό "κύμα" μεγάλων κυκλοφοριών για το 2018, μια νέα κυκλοφορία [...]\nby Αντώνης Κοντοδήμας on 29 Μαΐου 2018


Seva import ηλεκτρονικό κατάστημα στο Traininn\nΌλα ( Seva Import )\nSeva Import Atletico Madrid Μπουκάλι\nΣχετικά με Seva Import\nSeva import - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Seva import. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Seva import, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον fitness-γυμναστήριο εξοπλισμό σας traininn. Γρήγορη αποστολή και ασφαλή πληρωμή traininn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Κοντά στις 7.000 αφίξεις με τσάρτερ τον Αύγουστο στη Λέσβο | StoNisi.gr\nΜε 6.951 αφίξεις ευρωπαίων τουριστών έκλεισε ο Αύγουστος, σύμφωνα με τα επίσημα στοιχεία του αεροδρομίου της Μυτιλήνης που έδωσε στη δημοσιότητα ο τουριστικός πράκτορας Λευτέρης Καραμπλιάς.\nΕιδικότερα ο πίνακας των αφίξεων διαμορφώνεται ως εξής:\nΑφίξεις εξωτερικού στο αεροδρόμιο Μυτιλήνης.\nΟλλανδία 3553 άτομα\nΑγγλία 1480 ''\nΔανία 760 ''\nΣουηδία 638 ''\nΒέλγιο 520 ''\nΣύνολο 6951 άτομα\n«Η ανάγνωση των συγκεκριμένων στοιχείων, όπως αναφέρει ο Λευτέρης Καραμπλιάς, θα μπορούσε να γίνει με δύο τρόπους, συγκριτικά με τον Αύγουστο του 2019 και συγκριτικά με τον Αύγουστο του 2020. «Με βάση τον Αύγουστο του 2019, που είχαμε 14.277 αφίξεις, έχουμε πτώση 51%. Με βάση όμως τον Αύγουστο του 2020, που είχαμε 1506 αφίξεις, η αύξηση είναι 461%.\nΣτο σύνολο Μαΐου - Αυγούστου, συγκριτικά με το 2019, οι απώλειες που μετράμε είναι 72,50%. Νούμερο που απέχει πολύ από τις κυβερνητικές προσδοκίες που μιλούσαν για πτώση 50%, συγκριτικά με το 2019».\nΣε κάθε περίπτωση τα δεδομένα δείχνουν ότι έχουμε ακόμη πολύ δρόμο για να αγγίξουμε τις τουριστικές επιδόσεις του 2019 που ήταν μία σχετικά μέτρια τουριστική σεζόν για τη Λέσβο.\n«Υπήρχαν προσδοκίες, σημειώνει ο Λευτέρης Καραμπλιάς για τον Αύγουστο ότι θα μπορούσε να πάει καλύτερα. Ωστόσο η απώλεια των αγορών της Γερμανίας, Αυστρίας, Νορβηγίας, Πολωνίας, Τσεχίας, Σλοβενίας, Ρουμανίας, μετά το ξέσπασμα της πανδημίας, είναι ιδιαίτερα εμφανής στα τουριστικά δεδομένα του νησιού μας. Στα θετικά στοιχεία μπορούμε να συμπεριλάβουμε φέτος την αγορά της Σουηδίας η οποία κατευθύνθηκε στο Πλωμάρι δίνοντας μία καλή σεζόν στην περιοχή. Σε χαμηλά επίπεδα κινήθηκε η αγορά της Αγγλίας η οποία να σημειωθεί άργησε πολύ να ξεκινήσει. Στην ουσία με 3 πτήσεις την εβδομάδα, ήρθαν τα μισά άτομα από το 2019. Το ίδιο συνέβη και στην αγορά της Ολλανδίας όπου με 6 πτήσεις την εβδομάδα, κατέγραψαν απώλειες 34%.\nΗ μόνη εταιρεία της Ολλανδικής αγοράς που παρουσίασε αύξηση 48% σε σχέση με τον Αύγουστο του '19 είναι η TUI Ολλανδίας, ενώ και η ΤUI Βελγίου είχε 9% επιπλέον αφίξεις, κατά το ίδιο διάστημα».\nΑναφερόμενος στην κίνηση των υπόλοιπων τουριστικών αγορών των Ελλήνων και των Τούρκων ο Λ. Καραμπλιάς σημείωσε ότι η συνεισφορά των Ελλήνων που επισκέφθηκαν τη Λέσβο μέσω προγραμμάτων Κοινωνικού Τουρισμού ήταν σημαντική. «Παρολ’ αυτά πρόσθεσε έγινε αισθητή κυρίως στα ξενοδοχεία και τις επιχειρήσεις εστίασης η απώλεια από την Τουρκική αγορά, η οποία δεν λειτούργησε για το νησί μας, για δεύτερη συνεχόμενη χρονιά.\nΟ Σεπτέμβριος θα κυλήσει στους ίδιους ρυθμούς με τον Αύγουστο. Η τουριστική περίοδος θα διαρκέσει μέχρι τις 10 Οκτωβρίου, οπότε και θα σταματήσουν όλες οι πτήσεις charter, με εξαίρεση την πτήση από Σουηδία που προβλέπεται να μεταφέρει κόσμο στο Πλωμάρι, μέχρι τις 24 Οκτωβρίου.\nΘεωρώ γενικά σημαντικό να παραμείνουν τα τουριστικά καταστήματα ανοιχτά μέχρι τις αρχές του επόμενου μήνα. Σε καμία περίπτωση δεν πρέπει να δοθεί η εντύπωση ότι κλείνουμε τα μαγαζιά μας πριν λήξει η σεζόν».\nTAGS αφίξεις τσάρτερ Αύγουστος


Τι εφέ για χρήση με ενισχυτή κιθάρας; - Κιθάρες και Ενισχυτές - Noiz | Forum και Αγγελίες για Μουσικούς\nΤι εφέ για χρήση με ενισχυτή κιθάρας;\nΑπό τον heretic, 25 Σεπτεμβρίου 2007 @ Κιθάρες και Ενισχυτές\nΔημοσιευμένο 25 Σεπτεμβρίου 2007\nΚαλησπερα. Εχω εναν LANEY VH100R και μια καμπινα LINE6 412 straight. Αυτο που θα ηθελα να ρωτησω τους εμπειρους χρηστες του φορουμ ειναι το εξης. Χρειαζομαι ενα εφφε για reverb, chorus, echo κλπ..γενικα δηλαδη για ολα τα εφφε ΕΚΤΟΣ απο distortion ωστε να μη καταργησω την προενισχυση του LANEY. Nα παιζω δηλαδη με τα εφφε του πολυεφφε και με το distortion και την προενισχυση του ενισχυτη(αλλωςστε γι αυτο το λογο κυριως αγοραστηκε). Η κυρια χρηση που το χρειαζομαι ειναι επαγγελματικη ηχογραφηση. Δηλαδη να γραψω σε ενα studio Κιθαρες με τον δικο μου καθαρα εξοπλισμο. Ti θα μου προτεινατε (ανεξαρτητως κοστους) απο μηχανηματα για εφφε?\nΌταν λες "ανεξαρτήτως κόστους", σημαίνει ότι θες τα καλύτερα.Αυτά θα σου τα υποδείξουν μόνο τα αυτιά σου. Παίρνεις την κιθάρα , πας στα μαγαζιά , και δοκιμάζεις.Παίρνεις αυτό που θα σου ακουστεί ΕΣΕΝΑ καλύτερο. :wink:\nΤο θέμα είναι υποκειμενικό... 8)\nΑυτο τωρα ειναι μεγαλη ιστορια. Εΐδικα οταν εψαχνα για ενισχυτη πηγα σε μαγαζια να δοκιμασω και μονο στο Νακα με αφησανε( γι αυτο και ψωνισα και απο εκει). Το θεμα ειναι , θα εχει το μαγαζι μεγαλη ποικιλια για να διαλεξω? Απο οτι ξερω απο πολυεφφε εχω δει απειρα , και δεν εχω ιδεα τι να πρωτοδιαλεξω. Ενα ακομα μειον ειναι οτι μενω επαρχια. Οσο για το κοστος ενταξει δεν ενοω πραγμα που κανει πχ 3000 ευρω και 10.000 ευρω αλλα κατι στα 1000 φανταζομαι θα με καλυψει. Σε ενα στουντιο οταν προσθετουνε εφφε στο μιξαρισμα τι χρησιμοποιουνε? Μιλαω για μεταλ κυριως πραγματα\nΑυτο τωρα ειναι μεγαλη ιστορια.\nΚαλά έχεις δίκιο στην αγορά γίνεται χαμός.Δεν είμαι και ειδικός...\nΜιλαω για μεταλ κυριως πραγματα\nΑν είναι έτσι, είναι ακόμα πιο δύσκολο να σε βοηθήσω...\nΘα σου πούνε οι υπόλοιποι παίδες... 8)\nΑφου εισαι διαθετιμενος να το σπρωξεις το χιλιαρικο, μια πολυ καλη λυση, που παρεπιπτοντως προτιμουν και αρκετοι επαγκελματιες, ειναι το G-Force της TC electronic. Ειναι υπερμηχανημα, τα κανει ολα, μολις σε 1U και συμφερει :D\nπολυ τιμια λυση για ολα τα εφφε εκτος απο distortion - ασχετα αν εχει το καλυτερο RAT που κυκλοφορει αυτη τη στιγμη ειναι η me-50 της boss.\nακομα καλυτερα η gt8 - την οποια δουλευω κι εγω σαν "πεταλακια" χωρις προσομοιωσεις και τετοια.\nτο tc-electronics που σου προταθηκε , θεωρω οτι ειναι μια απο τις κορυφαιες λυσεις αλλα στα δικα μου αυτια , ακουγεται....too digital....\nΚαλησπερα. Εχω εναν LANEY VH100R και μια καμπινα LINE6 412 straight. Αυτο που θα ηθελα να ρωτησω τους εμπειρους χρηστες του φορουμ ειναι το εξης. Χρειαζομαι ενα εφφε για reverb' date=' chorus, echo κλπ..γενικα δηλαδη για ολα τα εφφε ΕΚΤΟΣ απο distortion ωστε να μη καταργησω την προενισχυση του LANEY. Nα παιζω δηλαδη με τα εφφε του πολυεφφε και με το distortion και την προενισχυση του ενισχυτη(αλλωςστε γι αυτο το λογο κυριως αγοραστηκε). Η κυρια χρηση που το χρειαζομαι ειναι επαγγελματικη ηχογραφηση. Δηλαδη να γραψω σε ενα studio Κιθαρες με τον δικο μου καθαρα εξοπλισμο. Ti θα μου προτεινατε (ανεξαρτητως κοστους) απο μηχανηματα για εφφε?[/quote']\nΘα πρότεινα να πείς αν θέλεις κάτι που είναι για το πάτωμα ή αν ενδιαφέρεσαι για rack.\nΑν θα χρησιμοποιήσεις τα εφφε αφού γράψεις την κιθάρα σκέτη ή την ώρα που παίζεις, γιατί και τα δύο σενάρια πάιζουν. (μίλησες για studio)\nΘα έλεγα να μη βγάζεις απέξω τα distortion γιατί είναι πολύ χρήσιμα μαζί με την προενίσχυση του ενισχυτή σου.\nΑπο εκει και πέρα, μπορείς να κάνεις καλά την δουλιά σου και με 200 ευρώ και με 1000, αλλα πιθανόν κάτι πολύ ακριβό να είναι υπερβολή απο την στιγμή που δεν γνωρίζεις απο εφφε και να μη το αξιοποιήσεις.\nΑκουγοντας ανθρωπους να το λενε αυτο, και ακουγοντας και 5-6 διαφορετικα set-up ξερεις που καταληγω? Ειναι αναλογα με τον ενισχυτη, το αν θα ακουγεται too digital με το συγκεκριμενο μηχανημα... Kαι δεν ισχυει μονο για το Force, αλλα γενικα για τα guitar processors...\nΠρεπει και εκει εντελει να δεσει το γλυκο, τι να πεις :lol:\nΕφοσον λοιπον θες εφφε για μεταλ και αποκλειστικα για στουντιακες καταστασεις, καλο θα ηταν να βασιστεις στα εφφε μετα την ηχογραφηση (τα οποια δυστυχως δεν γνωριζω για να σου προτεινω)\nΑν παρολα αυτα εισαι αποφασισμενος να παρεις κατι, εχε στον νου σου πως στον μεταλ ηχο δεν πολυ χρειαζεσαι εφφε, ενα reverb ενα delay αααντε και ενα chorus(δηλαδη καποια καλα δοκιμασμενα πεταλια)....\nΙσως ηταν λιγο υπερβολικη η προταση μου για το Force, εχει δικιο ο Αngelos...\nΕ καλα μη μου πειτε πως οι Queensryche πχ δεν εχουν ΤΑ τρελα εφφε ειδικα στο operation mindcrime...αυτο που ψαχνω ειναι εφφε ΜΕΤΑ την ηχογραφηση σκετα (δηλαδη οπως θα γινοτανε στο στουντιο), ενοειται βεβαια πως θα θελα να παιζω και ταυτοχρονα απο τη στιγμη που θα το εχω αλλα η προτεραιοτητα ειναι η ηχογραφηση.\nΠαιζω μελωδικο μεταλ οποτε εκει σιγουρα χρειαζονται καποια καλα εφφε για ωραιο σολο ηχο.\nΟ Λανευ εχει ωραιο distortion, που σιγουρα με μια επεξεργασια θα ακουστει ακομα καλυτερο φανταζομαι.\nΡε συ, μας εχεις μπερδεψει ολους! Τι ακριβως ψαχνεις? delay, reverb? Μηπως ειδικα εφε? Ψαχνεις για πεταλιερα-rack για να παιζεις? ή σε ενδιαφερει μονο να προσθεσεις λιγο delay ή reverb στο ηδη ηχογραφημενο τρακ? Γιατι εγω καταλαβαινω οτι αυτο θελεις. Αν ναι τοτε ψαχνεις για καποιο απο τα πολλα software που υπαρχουν (μιας και σιγουρα θα γραφεις σε pc)


Οι πυρκαγιές στην Τουρκία καίνε τον Ερντογάν | Η ΚΑΘΗΜΕΡΙΝΗ\nΟι πυρκαγιές στην Τουρκία καίνε τον Ερντογάν\nΟργή πυροπλήκτων κατά της κυβέρνησης\nΦλόγες πάνω από τη Μούγλα στη Μαρμαρίδα. Στη γειτονική χώρα οι καταστροφικές πυρκαγιές έχουν κάνει στάχτη περισσότερα από ένα εκατομμύριο στρέμματα γης. Φωτ. EPA / MAHMUT SERDAR ALAKUS\n07.08.2021 • 16:37 10.08.2021 • 21:09\n«Είναι η έκτη μέρα που παλεύουμε με τις φλόγες», λέει στην «Κ» με τρεμάμενη φωνή η 32χρονη Νταμλά από τη Μαρμαρίδα. Εγκλωβισμένη ανάμεσα σε έναν πρωτοφανή καύσωνα και απρόβλεπτα ρεύματα ανέμων, η Τουρκία βρίσκεται αντιμέτωπη με τις χειρότερες πυρκαγιές στη σύγχρονη ιστορία της. Περίπου ένα εκατομμύριο στρέμματα γης είχαν καεί έως την Πέμπτη – μέγεθος επταπλάσιο από τον ετήσιο μέσο όρο. Παρά τις δυσμενείς καιρικές συνθήκες και τον παράγοντα της κλιματικής αλλαγής, για την Νταμλά υπαίτιος είναι ένας. «Η κυβερνητική ανεπάρκεια και η έλλειψη αεροπορικής υποστήριξης μας έφεραν εδώ που βρισκόμαστε», αναφέρει με οργή. «Η Τουρκία δεν διαθέτει ενεργά πυροσβεστικά αεροσκάφη, δεκάδες πιλότοι της τουρκικής αεροναυτικής ένωσης απολύθηκαν πέρυσι, και στις 28 Ιουλίου όταν ξέσπασε η πρώτη πύρινη λαίλαπα, μόνο ένα ελικόπτερο πετούσε από πάνω μας. Είμαστε κυριολεκτικά μόνοι μας», καταλήγει.\nΗ πρωτοφανής καταστροφή έπιασε σαφώς απροετοίμαστη την κυβέρνηση Ερντογάν, όπως αποδεικνύει ο μέχρι στιγμής τραγικός απολογισμός: τουλάχιστον οκτώ νεκροί, δεκάδες τραυματίες, χιλιάδες κατεστραμμένα σπίτια και αυτοκίνητα και εκατοντάδες χιλιάδες κάτοικοι και τουρίστες που εγκατέλειψαν πανικόβλητοι τις πευκόφυτες εκτάσεις της τουρκικής ακτής. Μερικοί γενναίοι έμειναν πίσω για να παλέψουν με τις φλόγες, αλλά… «Από την Παρασκευή (σ.σ. 30 Ιουλίου) το πρωί παρακαλούσα ασταμάτητα τις αρχές να στείλουν βοήθεια», δηλώνει στην «Κ» ο 57χρονος Μεχμέτ, που κατοικεί στην περιοχή του Μπόντρουμ (Αλικαρνασσός). «Προσπαθήσαμε να προστατεύσουμε τα σπίτια μας με κουβάδες και λάστιχα, ωστόσο ήταν αδύνατο χωρίς εναέρια βοήθεια. Η ερώτηση στο μυαλό όλων μας ήταν μία: πού βρίσκεται ο Ρετζέπ Ταγίπ Ερντογάν;», συμπληρώνει με θυμό.\nΕστω και καθυστερημένα, ο Τούρκος πρόεδρος ανταποκρίθηκε. Εμφανίστηκε στην επαρχία των Μούγλων στη νοτιοδυτική Τουρκία, συνοδευόμενος από κονβόι δεκάδων αυτοκινήτων ασφαλείας και μπλοκάροντας προσωρινά την κυκλοφορία των διασωστικών οχημάτων της πυροσβεστικής. «Πενήντα εκατομμύρια τουρκικές λίρες θα διατεθούν για να καλύψουν τις επείγουσες ανάγκες στις περιοχές που επλήγησαν», ανακοίνωσε προτού συμπληρώσει πως «σύμφωνα με τις αξιολογήσεις διεθνών οργανισμών, η Τουρκία βρίσκεται στην πρώτη θέση μεταξύ των χωρών που αντιμετωπίζουν τις πυρκαγιές από άποψη ταχύτητας και αποτελεσματικότητας της αντίδρασης». Εν συνεχεία, ο Ερντογάν και η αυτοκινητοπομπή του έκαναν μια σύντομη περιοδεία στην ευρύτερη περιοχή, πετώντας πακέτα τσαγιού στους πυρόπληκτους πολίτες. Η ανταπόκριση δεν ήταν ιδιαίτερα θερμή.\n«Ηταν ίσως η πιο ταπεινωτική στιγμή για το κυβερνών κόμμα», εξηγεί στην «Κ» δημοσιογράφος γνωστής τουρκικής εφημερίδας – υπό την προϋπόθεση της ανωνυμίας, καθώς ο δημοσιογραφικός σχολιασμός των πυρκαγιών διώκεται πλέον από την κυβέρνηση. «Από την πλήρη αποποίηση ευθυνών την ώρα που οι φλόγες αναζωπυρώνονταν, μέχρι το γεγονός πως μόνο τρία αεροσκάφη ήταν διαθέσιμα στο ξέσπασμα της φωτιάς, η διαχείριση ήταν καταστροφική. Ο κόσμος δεν χρειάζεται τσάι, χρειάζεται απαντήσεις για την ανεπάρκεια και έλλειψη ετοιμότητας», συμπληρώνει. Απογοητευμένοι από την κυβερνητική οκνηρία και τις περιορισμένες δυνατότητες των αρχών, πολλοί Τούρκοι πολίτες στράφηκαν προς τα μέσα κοινωνικής δικτύωσης για να ζητήσουν τη βοήθεια της διεθνούς κοινότητας. Η καμπάνια «Βοηθήστε την Τουρκία» (#HelpTurkey) κοινοποιήθηκε πάνω από δυόμισι εκατομμύρια φορές στο twitter, προκαλώντας ωστόσο την ενόχληση του υπεύθυνου επικοινωνίας της τουρκικής προεδρίας, Φαχρετίν Αλτούν. «Οι προσφορές βοήθειας από χώρες του εξωτερικού (μεταξύ άλλων και της Ελλάδας) είναι ξεκάθαρες προσπάθειες αποδυνάμωσης της εθνικής μας ενότητας», ανέφερε χαρακτηριστικά.\nΤο χάσμα μεταξύ κυβερνητικού αφηγήματος και πραγματικότητας δεν είναι καινούργιο φαινόμενο στην Τουρκία – οι ανεξέλεγκτες πυρκαγιές, ωστόσο, το κάνουν πλέον εξόφθαλμο. Το τουρκικό υπουργείο Περιβάλλοντος δηλώνει πως όλα είναι υπό έλεγχο, τη στιγμή που οι δήμαρχοι της Αττάλειας και του Μπόντρουμ εκλιπαρούν τις αρχές για περισσότερα ελικόπτερα. Τα φιλοκυβερνητικά μέσα ενημέρωσης επαινούν τη διαχείριση των αρχών, την ώρα που πλήθος στην επαρχία των Μούγλων εξαπέλυε επίθεση σε συνεργείο του καναλιού TRT για τον τρόπο κάλυψης του φαινομένου. «Η χώρα μας σήμερα βράζει, τόσο από τις φωτιές όσο και από την κοινωνική οργή» καταλήγει η Νταμλά, προτού μεταβεί και πάλι στο πύρινο μέτωπο με τους υπόλοιπους εθελοντές.\nΕκπληξη και έντονες αντιδράσεις προκάλεσε η απόφαση του τουρκικού υπουργείου Εξωτερικών να αρνηθεί την προσφορά πυροσβεστικών αεροσκαφών από μια σειρά χωρών, μεταξύ άλλων της Ελλάδας και του Ισραήλ, την περασμένη εβδομάδα. Η τουρκική αντιπολίτευση άφησε έντονες αιχμές κατά της απόφασης –δεδομένου του ανεξέλεγκτου μετώπου και της έλλειψης εναέριων δυνατοτήτων– προκαλώντας ποικίλες απαντήσεις από την πλευρά της κυβέρνησης. Ο υπουργός Γεωργίας, Μπεκίρ Πακντεμιρλί, ισχυρίστηκε πως η κυβέρνηση αρνήθηκε μόνο τις προσφορές αεροσκαφών που δεν είχαν ικανοποιητική χωρητικότητα νερού, ενώ αντίθετα ο Φαχρετίν Αλτούν απέρριψε κάθε κατηγορία, επαναλαμβάνοντας πως η Τουρκία «στέκεται ισχυρή και δεν χρειάζεται τη βοήθεια κανενός». Συνολικά, 16 αεροσκάφη από την Ισπανία, την Κροατία, τη Ρωσία, το Ιράν, την Ουκρανία, και το Αζερμπαϊτζάν συμμετείχαν στις προσπάθειες κατάσβεσης των πυρκαγιών. Παράλληλα, οι τουρκικές αρχές ξεκίνησαν έρευνες για τα αίτια των πυρκαγιών, με την κυβέρνηση να υπαινίσσεται πιθανή δολιοφθορά από Κούρδους μαχητές ή την τουρκική αντιπολίτευση…


Νέα επεισόδια στο hotspot της Χίου: Λαθρομετανάστες πετροβόλησαν Αστυνομικούς - Ένας στο νοσοκομείο με τραύμα στο πρόσωπο » Global News\nGlobal News » Ειδήσεις » Νέα επεισόδια στο hotspot της Χίου: Λαθρομετανάστες πετροβόλησαν Αστυνομικούς - Ένας στο νοσοκομείο με τραύμα στο πρόσωπο\nΣτο Νοσοκομείο με τραύμα στο πρόσωπο έπειτα... από πετροπόλεμο οδηγήθηκε Αστυνομικός στης Αστυνομικής Διεύθυνσης Χίου έπειτα από νέο κύκλο επεισοδίων το βράδυ της Παρασκευής στη ΒΙ.ΑΛ. Σύμφωνα με το ρεπορτάζ οι λαθρομετανάστες διαμαρτυρήθηκαν για την ποιότητα του φαγητού(!). Οι διαμαρτυρίες σύντομα οδήγησαν σε αποκλεισμό της εισόδου στο Hotspot ενώ λίγο αργότερα αντέδρασαν στις εκκλήσεις των Αστυνομικών να επιστρέψουν στους οικίσκους με αποτέλεσμα να ξεκινήσει άτακτος πετροπόλεμος. Αποτέλεσμα της έκρυθμης κατάστασης ήταν ένας Αστυνομικός να τραυματιστεί στο πρόσωπο και να μεταφερθεί στο Νοσοκομείο Χίου για την παροχή πρώτων βοηθειών. Χρειάστηκε μάλιστα μέχρι και η επέμβαση διμοιρίας των ΜΑΤ προκειμένου να επανέλθει (προσωρινά) η τάξη στο hotspot. «Όσο αυτοί οι άνθρωποι παραμένουν εγκλωβισμένοι στο νησί, καθημερινά θα γινόμαστε μάρτυρες τέτοιων επεισοδίων. Η κατάσταση είναι τεταμένη και κανείς δεν ξέρει τι μπορεί να ξημερώσει», ανέφερε στέλεχος της Α.Δ. Χίου στον «π». ΠηγήVia: Ειδήσεις Related: "Νέα επεισόδια στο hotspot της Χίου: Λαθρομετανάστες πετροβόλησαν Αστυνομικούς - Ένας στο νοσοκομείο με τραύμα στο πρόσωπο" ↓\nΠάτρα: Πιτ μπουλ ξέφυγε και δάγκωσε 11χρονη στο στήθος\nΣοκ στη Χίο: Αφγανός κατηγορείται για βιασμό 13χρονου\nΠόσοι είναι οι τραυματίες από τα επεισόδια στον Πειραιά;\nΞεσηκώθηκαν πρόσφυγες και μετανάστες στο Hotspot της Χίου


Παράρτημα Εκμάθησης στο Γέρακα\nΕκπαιδευτική Αντιπρόσωπος στο Γέρακα\nΙδιαίτερα μαθήματα ξένων γλωσσών για Ενήλικες στο Γέρακα\nΕίστε ενήλικας και ψάχνετε για ιδιαίτερα μαθήματα Αγγλικών ή άλλων ξένων γλωσσών στο Γέρακα; Εμπιστευτείτε την Εκμάθηση για τα μαθήματά σας και πετύχετε τον στόχο σας άμεσα και οικονομικά. Λόγο του περιορισμένου χρόνου ή ωραρίου που πιθανώς έχετε ως ενήλικας, στην Εκμάθηση τόσο οι ώρες όσο και οι ημέρες των μαθημάτων σας προσαρμόζονται σύμφωνα με το δικό σας πρόγραμμα και τις δικές σας ανάγκες. Παράλληλα υπάρχει κι η δυνατότητα online μαθημάτων όπου καθηγητής και μαθητής βρίσκονται μαζί ψηφιακά. Εκεί υπάρχει ακόμα μεγαλύτερη ευελιξία τόσο στο ωράριο όσο και στον τόπο από τον οποίο μπορείτε να κάνετε το μάθημά σας καθώς μπορείτε και να κάνετε το μάθημα πιο προχωρημένες ώρες αλλά και από οπουδήποτε κι αν βρίσκεστε (Ελλάδα ή εξωτερικό).\nΙδιαίτερα μαθήματα ξένων γλωσσών για Παιδιά στο Γέρακα\nΚαθηγήτρια Αγγλικών & Γαλλικών και Εκπαιδευτική αντιπρόσωπος της Εκμάθησης για την ευρύτερη περιοχή του Γέρακα.\nΕργάζομαι ως καθηγήτρια Αγγλικών- Γαλλικών από το 1995. Είμαι απόφοιτος του Εθνικού και Καποδιστριακού πανεπιστημίου Αθηνών και κάτοχος μεταπτυχιακού τίτλου σπουδών με ειδίκευση την διδακτική ξένων γλωσσών. Επιπλέον, συνεργάζομαι με το Γαλλικό Ινστιτούτο κατά τη διεξαγωγή των προφορικών εξετάσεων των πτυχίων DELF-DALF. Η αγάπη μου για τη διδασκαλία και για τα παιδιά αποτελεί κίνητρο για συνεχή εξέλιξη. Με το φροντιστήριο «ΕΠΙΚΟΙΝΩΝΙΑ» συνεργάστηκα για πρώτη φορα το 2000 και παρά τη σύντομη διακοπή της συνεργασίας, λόγω των μεταπτυχιακών σπουδών μου, είναι εμφανές……ότι επιστρέφω πάντα εκεί !!!!! Τώρα με τον Εκπαιδευτικό οργανισμό Εκμάθηση, είμαι υπεύθυνη του παραρτήματος της Εκμάθησης στο Γέρακα.\nΓια οποιαδήποτε πληροφορία σχετικά με τα ιδιαίτερα μαθήματα που επιθυμείτε να ξεκινήσετε ή για την Εκμάθηση του Γέρακα μπορείτε να επικοινωνήσετε μαζί μου στο τηλέφωνο παρακάτω. Θα χαρώ πολύ να σας εξυπηρετήσω.


Χ. ΟΥΤΣΗ: «ΝΑΙ ΥΠΟ ΟΡΟΥΣ ΣΤΗΝ ΤΡΟΠΟΛΟΓΙΑ»\nΑΝΕΞΑΡΤΗΤΟΙ ΕΛΛΗΝΕΣ » NEA-ANΑΚΟΙΝΩΣΕΙΣ-ΕΝΗΜΕΡΩΣΗ ΠΟΛΙΤΩΝ » Χ. ΟΥΤΣΗ: «ΝΑΙ ΥΠΟ ΟΡΟΥΣ ΣΤΗΝ ΤΡΟΠΟΛΟΓΙΑ»\n1 Χ. ΟΥΤΣΗ: «ΝΑΙ ΥΠΟ ΟΡΟΥΣ ΣΤΗΝ ΤΡΟΠΟΛΟΓΙΑ» Την / Το Πεμ Σεπ 28, 2017 10:32 am\nΑναλυτικότερα η κα Ούτση δήλωσε ότι: «έχετε παρακολουθήσει ότι οι ΑΝΕΛΛ από τις 14/9 κι όχι από τις 18/9 που ξέσπασε το θέμα, είχαμε επιφυλάξεις για την τροπολογία γιατί ήμασταν εμείς αυτοί που είπαμε ότι δεν θα την ψηφίσουμε και ζητούσαμε να αποσυρθεί ως έχει. Οπότε ήμασταν εμείς αυτοί που σταματήσαμε την τροπολογία αυτή και το κάναμε γιατί η συγκεκριμένη τροπολογία δεν είχε, για τα σωματεία όπως η ΤΕΞ, κανένα περιορισμό.\nΕίδαμε ότι έγινε μία σύσκεψη του Π. Καμένου με τον Ε. Τσίπρα. Αυτό που ζητούσαμε και ζητάμε τώρα εμείς είναι να μπει μέσα στην τροπολογία το άρθρο 11 παρ. 2 της Ευρωπαϊκής Σύμβασης των Δικαιωμάτων του Ανθρώπου. Αυτό είναι ένα κείμενο των νομοθετών του Στρασβούργου που προνοεί ρητά την προάσπιση της εθνικής ασφάλειας της χώρας. Δεν επιτρέπει δηλαδή σε σωματεία και συλλόγους αντεθνικές ενέργειες οι οποίες κάποιες φορές μπορεί να είναι ακόμη και εγκληματικές.\nΜε αυτό το άρθρο δίνεται το δικαίωμα στις διοικητικές υπηρεσίες του κράτους, δηλαδή στην δικαιοσύνη κλπ., προασπίζοντας έτσι την χώρα απέναντι σε κάθε αντεθνική ενέργεια όχι μόνο στην Θράκη αλλά ακόμη στα Δωδεκάνησα και δεν αφορά μόνο την αυτοαποκαλούμενη ΤΕΞ αλλά κάθε σωματείο που έχει αλυτρωτικές βλέψεις στην χώρα μας. Αυτό περιλαμβάνει ακόμη και τα αυτοαποκαλούμενα επίσης μακεδονικά σωματεία της Δυτικής Μακεδονίας.\nΑν μπει αυτό το άρθρο εμείς την τροπολογία θα την ψηφίσουμε, κάτι που ζητούσαμε από την αρχή. Αυτό θα διευκολύνει και τους δικαστές αφού δεν θα χρειάζεται δική τους εκτίμηση αλλά θα υπάρχει πρόβλεψη απ’ ευθείας από το νόμο. Πάντως η αυτοαποκαλούμενη ΤΕΞ δεν μπορεί να κάνει έτσι κι αλλιώς αίτηση αφού υπάρχει η τελεσίδικη απόφαση του Αρείου Πάγου. Αν θελήσει να κριθεί με τους όρους της τροπολογίας που προτείνουμε ξανά η υπόθεσή του θα πρέπει να το κάνει με άλλη ονομασία. Αυτή ήταν η ένστασή μας από την αρχή και θέλαμε να το συζητήσουμε. Έτσι όπως έγιναν τα πράγματα χρειάστηκε το θέμα να φτάσει σε επίπεδο κορυφής.\nΠροσωπικά για μας ο καθένας μπορεί να αποκαλεί τον εαυτό του όπως θέλει όμως σε επίπεδο σωματείων είναι μία πολύ διαφορετική υπόθεση.\nΣε συνεργασία με τους νομικούς μας καταλήξαμε σε αυτή την λύση που πιστεύουμε ότι εξασφαλίζει τα ζητήματα εθνικής ασφάλειας της χώρας μας. Ειδικά εμείς οι Θρακιώτες γνωρίζουμε καλά την λειτουργία αυτών των συλλόγων και γνωρίζοντας όλα αυτά, αν θέλουμε να λεγόμαστε σοβαρό κράτος, δεν θα μπορούσαμε να πάμε σε μία τροπολογία χωρίς να υπάρξουν κάποιες προβλέψεις – ασφαλιστικές δικλίδες. Εμάς δεν θα μας ήταν ποτέ αρκετό απλά να μην το ψηφίσουμε αλλά να αλλάξει εντελώς. Όσον αφορά το θέμα της ταυτότητας φύλου δεν υπάρχει κάποια αλλαγή στην στάση μας, έχουμε ήδη εξηγήσει την στάση μας για το θέμα της ταυτότητας φύλου, της υιοθεσίας κλπ., οπότε δεν υπάρχει κάτι περισσότερο να προσθέσουμε».


Flow Magazine - Βρίστε... γιατί κάνει καλό!!!\nΒρίστε... γιατί κάνει καλό!!!\nΠοιός γονιός δεν έχει μαλώσει το παιδί του γιατί το άκουσε να λέει μία «κακιά λέξη»; Και όμως, οι μεγάλοι δεν έχουν πάντα δίκιο! Βρίστε άφοβα λοιπόν, γιατί απλά κάνει καλό! Το λένε άλλωστε και οι ειδικοί!\nΒρίζοντας υπομένουμε περισσότερο τον πόνο.\nΤο παραπάνω, βασίζεται στο πείραμα του Richard Stephens. Ο ίδιος «χρησιμοποίησε» 67 φοιτητές προκειμένου να αποδείξει πως ο άνθρωπος όταν αθυροστομεί αισθάνεται λιγότερο τον πόνο. Οι εν λόγω φοιτητές έπρεπε να κρατήσουν τα χέρια τους μέσα σε υπερβολικά παγωμένο νερό, χωρίς αρχικά να τους επιτρέπεται να βωμολοχήσουν. Σε δεύτερο στάδιο, έπρεπε να αντέξουν την ίδια διαδικασία, με μόνη και βασική διαφορά, το γεγονός ότι ήταν ελεύθεροι να κατεβάσουν θεούς και δαίμονες! Το αποτέλεσμα; Άντεξαν 40 δευτερόλεπτα παραπάνω!\nΒωμολοχία σημαίνει ειλικρίνεια.\nΠραγματοποιήθηκε λοιπόν μία έρευνα, κατά την οποία ερωτήθηκαν 276 άνθρωποι κατά πόσο βρίζουν στην καθημερινότητά τους, αλλά και πόσο ειλικρινείς είναι. Τα αποτελέσματα φανέρωσαν πως όσοι έβριζαν συνδύαζαν και ειλικρινή στάση ζωής.\nΗ αθυροστομία είναι ένδειξη ευφυίας.\nΜελέτες που έχουν πραγματοποιηθεί, απέδειξαν ότι τα άτομα που κάνουν χρήση άσεμνου λόγου, παράλληλα έχουν γενικευμένα ευρύ λεξιλόγιο και μπορούν ακόμα να χειριστούν καλύτερα τη γλώσσα σε όλα τα επίπεδα!\nΚαι για το τέλος, ας μην ξεχνάμε ότι μεγάλοι και τρανοί άντρες, όπως ο Γεώργιος Καραϊσκάκης, είχαν master στις βρισιές! Ο ίδιος συνήθιζε να λέει: «Όποιος γίνεται αφέντης χωρίς να γίνει δούλος, είναι μπάσταρδος αφέντης κι αλίμονο στο δούλο».\nΗ ανατροφή ενός μικρού παιδιού είναι εξαιρετικά δύσκολη υπόθεση ακόμα και για τον πιο ικανό γονιό. Οι γονείς πρέπει να αποτελούν πρότυπα για το είδος συμπεριφοράς που επιθυμούν να διδάξουν [...]\nΠαράπονα σε εστιατόριο\nΣε όλους μας έχει τύχει να επισκεφθούμε ένα εστιατόριο και να πάνε κάποια πράγματα στραβά: Από το μενού που δεν είναι της αρεσκείας μας ή αυτό ακριβώς που ζητήσαμε, μέχρι τη συμπεριφορά του σερβιτόρου [...]\nΠώς αντιδρούμε σε μια λεκτική επίθεση από το σύντροφο μας\nΜπορεί να μην υπάρχουν μώλωπες ή σημάδια στο σώμα σας… αλλά μια βίαιη επίθεση μπορεί να είναι και λεκτική! Οι παρακάτω συμβουλές θα σας βοηθήσουν να αντιδράσετε αποτελεσματικά στη λεκτική επίθεση του συντρόφου σας [...]


Πέννυ Μπαλτατζή: «Πριν γεννήσω το παιδί μου είχα τέσσερις ανεπιτυχείς εγκυμοσύνες» (Photos) - Tromaktiko.gr\n15 Δεκεμβρίου 2019 02:17\nΗ Πέννυ Μπαλτατζή είναι μια ευτυχισμένη σύζυγος και μητέρα.\nΩστόσο, δεν ήταν λίγα αυτά που πέρασε μέχρι να καταφέρει να κρατήσει αγκαλιά τον γιο της.\n«Πριν γεννήσω το παιδί μου είχα τέσσερις ανεπιτυχείς εγκυμοσύνες. Την πρώτη φορά έφτασα εξίμισι μηνών και έκανα διακοπή κύησης. Τη δεύτερη φορά ήταν εξωμήτριο και έκανα χειρουργείο. Αυτό με διέλυσε ψυχολογικά.\nΣκεφτόμουν ότι δεν θα τα καταφέρω. Δεν εμπιστευόμουν το κορμί μου. Η μια αποτυχία μετά την άλλη μου στοίχισαν πολύ. Μετά το εξωμήτριο η γιατρός μου είπε ότι οι σάλπιγγες μου δεν είναι βατές και πως έπρεπε αν ήθελα παιδί να προχωρήσω σε εξωσωματική. Σκεφτόμουν «Μα πώς δεν μπορώ να μείνω έγκυος; Αφού έχω μείνει δύο φορές;».Όταν όμως σου λένε συνέχεια ότι δεν μπορείς, στο τέλος τείνεις να το πιστέψεις. Έμεινα, λοιπόν, δύο φορές έγκυος με εξωσωματική, αλλά έχασα τα μωρά. Αυτή η διαδικασία με έκανε χειρότερα ψυχολογικά. Είχα τόση αγωνία.\nΞέρεις τι είναι να κάνεις την εμβρυομεταφορά και να σκέφτεσαι «Να περπατήσω; Να κουνηθώ; Πρέπει;». Εκείνη την περίοδο είχα και τη μητέρα μου άρρωστη. Νοσηλεύτηκε για τελευταία φορά στην εντατική. Τότε είπα «εγώ δεν μπαίνω ξανά σε αυτή τη διαδικασία και να μην ξανακούσω για παιδί». Στο -μεταξύ έχασα τη μητέρα μου. Εκεί ξεμπλόκαρα, ανακουφίστηκα. Ένιωσα ότι ξεκουράστηκε και μαζί με αυτήν ξεκουράστηκε και η σκέψη μου».\nΞεκίνησε αναρρίχηση, να τρέφεται σωστά και να κάνει ψυχοθεραπεία. Εκείνη την περίοδο, λοιπόν, ο πελαργός της χτύπησε την πόρτα.\n«Όταν πήρα την απόφαση να κάνω στροφή στο μέσα μου, έμεινα έγκυος φυσιολογικά. Κατάφερα να εμπιστευτώ το σώμα μου. Θέλω να σου πω ότι με στενοχωρεί πολύ όταν ελαφρά τη καρδία οι γιατροί προτείνουν την εξωσωματική. Θεωρώ ότι πρέπει να υπάρχει πολύ καλή ανοσολογική προσέγγιση πριν σε βάλουν σε αυτή τη διαδικασία». Όσο για το αν έχουν αποφασίσει τι όνομα θα δώσουν στο γιο τους απαντάει «Ναι. Κάρολος. Διάβασα κάπου ότι σημαίνει γενναίος άντρας και μου άρεσε. Θέλω να είναι ένα παιδάκι που δεν θα φοβάται τη ζωή. Όπως ακριβώς εγώ και ο πατέρας του», είπε στο People.\nΦωτιά τώρα στον Ασπρόπυργο – Διακοπή της κυκλοφορίας στην περιφερειακή Αιγάλεω\nΣύνδρομο ορθοστατικής ταχυκαρδίας: Ένα σύμπτωμα long Covid που δεν πρέπει να αγνοήσετε


Epirus online - ΔΗΠΕΘΕ ΙΩΑΝΝΙΝΩΝ - Μουσικό σεμινάριο με τον Οδυσσέα Γκάλλιο\nΠρόκειται για ένα μουσικό σεμινάριο λίγο διαφορετικό. Μία βιωματική προσέγγιση της μουσικής, χωρίς να απαιτείται πρότερη μουσική γνώση των συμμετεχόντων.\nΜέσα από αυτοσχεδιασμούς, με κύριο όργανο την φωνή μας αλλά και αντικείμενα που ποτέ δεν θα φανταζόμασταν ότι μπορεί να χρησιμοποιηθούν σαν μουσικά όργανα, ανακαλύπτουμε τη μουσική εκ νέου.\nΤο σεμινάριο θα γίνει το Σάββατο 7 Δεκεμβρίου, 16:00-21:00 και την Κυριακή 8 Δεκεμβρίου, 10:00-15:00 και είναι ανοιχτό για άτομα άνω των 15 ετών.\nΟ Οδυσσέας Γκάλλιος γεννήθηκε το 1987 στη Θεσσαλονίκη Είναι τελειόφοιτος του Τμήματος Μουσικών Σπουδών της Σχολής Καλών Τεχνών του Α.Π.Θ. Έχει παρακολουθήσει μαθήματα πιάνου και ανώτερων θεωρητικών (Πτυχία αρμονίας, αντίστιξης, ωδικής και φυγής). Από το 2007 είναι μέλος της ομάδας αυτοσχεδιασμού και performance 6daEXIt δείχνοντας ιδιαίτερο ενδιαφέρον για την πειραματική μουσική. Έχει συμμετάσχει σε μεγάλο αριθμό συναυλιών πειραματικής μουσικής ως performer νέων πειραματικών συνθέσεων, ή αυτοσχεδιάζοντας κυρίως με ηλεκτρονικά μέσα.\nΕίναι συνθέτης ηλεκτρονικής με την οποία ασχολείται από το 2010. Τον Μάιο του 2015 συμμετείχε στο φεστιβάλ κίνησης και μουσικής, Music in Motion στην Αθήνα ως συνθέτης.\nΈχει εργαστεί ως sound designer και συνθέτης στο θέατρο και σε ταινίες μικρού μήκους. Από το 2014 είναι συνεργάτης της ομάδας εν δυνάμει. Τον Ιανουάριο του 2015 συμμετείχε στην εγκατάσταση Home? της ομάδας εν δυνάμει στο Μ.Μ.Σ.Τ. με συνθέσεις του αλλά και κάνοντας τον ηχητικό σχεδιασμό. Έχει επιμεληθεί το sound design και έχει συνθέσει μουσική σε πολλές θεατρικές παραστάσεις (Νησί των σκλάβων στο Δη.Πε.Θε. Κοζάνης, Βρυκόλακες στο Δη.Πε.Θε. Κοζάνης, Mόμο στο Εθνικό Θέατρο, Το άλλο σπίτι στην ΣΓΤ, Ερωτευμένα άλογα στο ΚΘΒΕ κ.ά.).


Η Rihanna πάχυνε. Εσύ ακόμα να το σχολιάσεις; | Μάριον Παλιούρα | Ladylike.gr\nOPINIONS ΜΑΡΙΟΝ ΠΑΛΙΟΥΡΑ ΜΑΡΙΟΝ ΠΑΛΙΟΥΡΑ Ιουνίου 02 2017 15:20\nΤι γίνεται όταν όλο το σύμπαν συζητά για το νούμερο που δείχνει η ζυγαριά σου;\nΞεκινώντας θα ήθελα να θέσω κάποιες βάσεις, ώστε να μπορέσουμε να συνεχίσουμε να συνεννοούμαστε έτσι όμορφα όπως πάντα: η Rihanna είναι μια γυναίκα όπως όλες μας σχεδόν - τουλάχιστον μας προσομοιάζει πολύ στην ικανότητα να παχαίνει και να αδυνατίζει κατά βούληση, ενώ με μένα τυγχάνει να έχει και τις ίδιες λιπoαποθήκες, εκεί γύρω από τα γόνατα.\nΤις τελευταίες μέρες, κυκλοφορούν ορισμένες φωτογραφίες της βασίλισσας της καρδιάς μου (της Riri), στις οποίες είναι εμφανές ότι έχει πάρει κάποια κιλά.\nΓια του λόγου το αληθές, δες και μόνη σου\nRihanna out here looking like a whole meal pic.twitter.com/h9IUlfpe1w\n— NANA JIBRIL(@girlswithtoys) 28 Μαΐου 2017\nΠαρόλο που ήταν απόλυτα αναμενόμενο, πάντα έχουμε την ελπίδα πως το fatshaming δε θα συμβεί για ακόμα μια φορά. Ε, λοιπόν, συνέβη, με την ατάκα "Τώρα η Rihanna θα κάνει τους χοντρούς το νέο trend;"\nO κόσμος τρελάθηκε, οι fans ξεσηκώθηκαν και άρχισε ένας τεράστιος πόλεμος για το πόσο πάει στη Rihanna να είναι χοντρή, και πόσο μας αρέσει, και καλά κάνει και τρώει, και πώς τολμάτε να λέτε πως αυτό το σώμα είναι "χοντρό" κ.ο.κ.\nΕπειδή ως γνωστόν, εγώ και το body shaming δεν τα πάμε πολύ καλά, δημιουργήθηκαν στο κεφάλι μου δύο αντίπαλα στρατόπεδα που πάλευαν για το ίδιο πράγμα: την απενοχοποίηση των χοντρών.\nΔεν ξέρω με τι θύμωσα περισσότερο: με το ότι είναι "κακό και λάθος πρότυπο" το νέο, "παχύ" σώμα της Rihanna, ή με το ότι το να είσαι "χοντρός" είναι ξαφνικά τόσο αρνητικό που ο κόσμος νιώθει την ανάγκη να σε υπερασπιστεί ενάντια σε αυτόν τον χαρακτηρισμό.\nΜισό λεπτό να σκεφτώ σε ποιον πρέπει να δώσει εξηγήσεις ή να απολογηθεί η Rihanna, για το τι τρώει και τι νούμερο δείχνει η ζυγαριά της.\nΤο άγχος για το αν θα παχύνουν κι άλλα "hot" κορίτσια, ώστε να της μοιάσουν, αλλά και το κυνηγητό να μην μπει η Riri στο γκρουπ των "χοντρών" ή των plus-sized είναι στο μυαλό μου εξίσου προσβλητικά.\nΑδημονώ για την ημέρα που θα παχαίνουμε και θα αδυνατίζουμε χωρίς να εγείρουμε σχόλια, απορίες και αποδοκιμασία. Διότι φυσικά αν αδυνατίσεις, θα σου πει κάποιος με χαρά "Αδυνάτισες!", ενώ αν πάρεις 3 κιλά, κανείς δε θα σχολιάσει με ενθουσιασμό ότι για παράδειγμα γέμισαν οι καμπύλες σου.\nΌσο είσαι υγιής, δε θα έπρεπε να τίθεται στην κριτική ευχέρεια κανενός το νούμερο της ζυγαριάς σου. Φαντάζομαι, βέβαια, ότι αυτό είναι κάτι που θα συνεχίσει να συμβαίνει όσο υπάρχουν άνθρωποι που όντως ασχολούνται με τα κιλά των άλλων . Οι γνωστοί και ως "πολλά κιλά ηλίθιοι".


Κερασιώτη για τη δουλειά της στη Μύκονο: «Δεν είμαστε όλοι πλούσιοι» - MeaCulpa.gr\nΑρχική LIFESTYLE Κερασιώτη για τη δουλειά της στη Μύκονο: «Δεν είμαστε όλοι πλούσιοι»\nΚι εμείς συμφωνούμε με τη στάση της.\nΗ νεαρή κοπέλα που κατάφερε να ξεχωρίσει στο ριάλιτι μόδας για την εξωτική της ομορφιάς και ήταν η μοναδική γυναίκα που κατάφερε να φτάσει μέχρι τον μεγάλο τελικό, κατέκτησε τελικά την δεύτερη θέση.\nΑυτό μπορεί να μην την εμπόδισε να ξεκινήσει να εργάζεται ως μοντέλο, όμως αυτό το διάστημα, η Παρασκευή Κερασιώτη βρίσκεται στην Μύκονο και δουλεύει ως σερβιτόρα σε μια κρεπερί.\nΤην αποκάλυψη έκανε πριν λίγες μέρες το Mykonos Live Tv και τώρα η Παρασκευή Κερασιώτη μίλησε στην εκπομπή Στην Φωλιά των ΚουΚου και αποκάλυψε τους λόγους που την οδήγησαν στο Νησί των Ανέμων για τη θερινή σεζόν διευκρινίζοντας πως σε καμία περίπτωση δεν παρατάει το μόντελινγκ.\nΠροηγούμενο άρθροΕλένη Κρίτα: Λύγισε στον «αέρα»\nΕπόμενο άρθροBitcoin: Η τιμή του υποχώρησε κάτω από τα 30.000 δολάρια


To πρώτο Μουσικό Ξενοδοχείο της Ευρώπης είναι γεμάτο στίχους από τα αγαπημένα σου τραγούδια! – Kiss My GRass\nHome / LIFE / To πρώτο Μουσικό Ξενοδοχείο της Ευρώπης είναι γεμάτο στίχους από τα αγαπημένα σου τραγούδια!\nTo πρώτο Μουσικό Ξενοδοχείο της Ευρώπης είναι γεμάτο στίχους από τα αγαπημένα σου τραγούδια!\nPosted by: Natasa in LIFE, Trends, Ταξίδια September 6, 2014\tComments Off on To πρώτο Μουσικό Ξενοδοχείο της Ευρώπης είναι γεμάτο στίχους από τα αγαπημένα σου τραγούδια!\nΌλοι εμείς που ζούμε μέσα από τα αγαπημένα μας τραγούδια, που έχουμε χαραγμένους στίχους μέσα μας και λόγια που δε λένε να μας αφήσουν για λίγο σε ηρεμία… βρήκαμε το ιδανικό μέρος να πάμε να μείνουμε… ίσως και για πάντα!\nΜε 790 διαθέσιμα ξενοδοχεία για τους τουρίστες στην πόλη του Βερολίνου, ο καλλιτεχνικός διευθυντής Olivier Nowak ήξερε ότι έπρεπε να σχεδιάσει κάτι πολύ ιδιαίτερο για να κάνει τη διαφορά. Γι ‘αυτό δημιούργησε μια σουπερ γουάου διαφημιστική εκστρατεία για την αλυσίδα nhow Berlin, που μάλλον είναι πιο γνωστή από το The Music Hotel.\nΜε τη βοήθεια του σχεδιαστή Karim Rashid και του αρχιτέκτονα Sergei Tchoban, το ξενοδοχείο αναμένεται να αποτελέσει το Νο 1 προορισμό για συγκροτήματα, καλλιτέχνες, μουσικούς σε περιοδείες κλπ, καθώς είναι γεμάτο με έξυπνα επιλεγμένους και τοποθετημένους δημοφιλείς στίχους σε κάθε του γωνιά!\nΝαι λοιπόν! Αυτό κι αν είναι καινοτομία.\nΓια να μην αναφέρουμε ότι μάλλον μέσα στα δωμάτια, ειδικά αυτά με το… διπλό κρεββάτι στάνταρ παίζει και κάποια Samantha Fox με το Touch me να εμπνέει για… νύχτες μαγικές και ονειρεμένες!\nΌποιος πάει πρώτος να μας στείλει ενημέρωση παρακαλώ!\nthe music hotel Βερολίνο μουσικό ξενοδοχείο στίχοι ταξίδι\t2014-09-06\nTagged with: the music hotel Βερολίνο μουσικό ξενοδοχείο στίχοι ταξίδι\nPrevious: Η ηλεκτρονική μουσική στις μέρες μας! (video)\nNext: Kαλοπροαίρετα λάθη των γονιών…που δεν κάνουν καλό!


Αυτοί Είναι οι 4 Τύποι Πότη Συμφωνα με την Επιστήμη – m.Φούιτ.gr\nΑυτοί Είναι οι 4 Τύποι Πότη Συμφωνα με την Επιστήμη\n26 Νοέμβριος 2016 | 20:01\nΕσείς ανήκετε στην κατηγορία Μαίρη Πόπινς ή Έρνεστ Χέμινγουεϊ;\nΤις προάλλες έχουμε βγει με δύο φίλες για ποτό. Καταναλώνουμε και οι τρεις σχεδόν την ίδια ποσότητα αλκοόλ. Σε λίγη ώρα η μια φίλη χορεύει έξαλλη, η άλλη γελάει ασταμάτητα με το θέαμα κι εγώ νιώθω σα να μην έχω πιει σταγόνα. Τι φάση; Γιατί δεν είμαστε όλες στο ίδιο επίπεδο μέθης; Πολλοί λένε ότι φταίει το ύψος και τα κιλά, άλλοι η συχνότητα κατανάλωσης αλκοόλ, η κούραση, η διάθεση κτλ. Που βρίσκεται η αλήθεια; Ας μας βοηθήσει η επιστήμη!\nΕρευνητές ψυχολογίας από το Πανεπιστήμιο του Μιζούρι δημοσίευσαν μια μελέτη προσπαθώντας να εξηγήσουν τους τρόπους που μεθούν διάφορα γκρουπ ανθρώπων. Η έρευνα, στην οποία συμμετείχαν 374 προπτυχιακοί φοιτητές, δανείστηκε χαρακτήρες από τη λογοτεχνία και την pop κουλτούρα για να ονομάσει τους 4 τύπους πότη: τη Mary Poppins, τον Ernest Hemingway, τον Nutty Professor και τον Mr. Hyde.\n1. Ο Ernest Hemingway\nΟι περισσότεροι (δηλαδή περίπου το 40%) ανήκουν σε αυτό τον τύπο που έχει πάρει το όνομά του από το διάσημο συγγραφέα. Μεταξύ άλλων, ο Χέμινγουεϊ είχε πει πως μπορεί να πιει μεγάλες ποσότητες ουίσκι χωρίς να μεθύσει. Η προσωπικότητα εκείνων που κατατάσσονται εκεί, δε μεταβάλλεται ιδιαίτερα όσο πίνουν.\n2. H Mary Poppins\nΑντίθετα, η κατηγορία Μαίρη Πόπινς αντιστοιχεί κυρίως σε χαρακτήρες που είναι ήδη κοινωνικοί, αλλά μετά από την κατανάλωση αλκοόλ γίνονται ακόμα πιο αξιολάτρευτοι, εξωστρεφείς και… “practically perfect in every way”, όπως λέει και ο χαρακτήρας στην ομώνυμη ταινία του 1964.\n3. Ο Nutty Professor\nΕδώ μιλάμε για την πλήρη μεταμόρφωση. Όπως ο Εντι Μέρφι στην ομώνυμη ταινία, έτσι και αυτοί αλλάζουν εντελώς και από συνεσταλμένοι κι ενδεχομένως λίγο ανασφαλείς, μετατρέπονται στα πιο κοινωνικά όντα που ξέρεις. Σε κανονικά social beasts.\n4. O Mr. Hyde\nΤέλος, είναι και εκείνοι που με δύο ποτηράκια παραπάνω αλλάζουν και γίνονται ο κακός δίδυμος αδερφός τους. Σύμφωνα με την έρευνα είναι εκείνοι που γίνονται λιγότερο υπεύθυνοι, λιγότερο έξυπνοι και περισσότερο εχθρικοί όταν καταναλώνουν αλκοόλ.\nΑν διαβάζετε αυτό το κείμενο με τους φίλους σας, σίγουρα τώρα θα έχετε αναγνωρίσει ήδη, σε ποια κατηγορία ανήκει ο καθένας, αν πάλι όχι τη επόμενη φορά που θα βγείτε έξω, θα ξέρετε τουλάχιστον, με ποιον τα πίνετε.\nαλκοολ ΓΕΝΙΚΕΣ ΠΛΗΡΟΦΟΡΙΕΣ ΓΝΩΣΗ\nΣυνέντευξη με τα κορίτσια της Δόξας Αμπελοκήπων (βίντεο)\nΣτην εκδήλωση για το Αλτσχάιμερ ξέχασαν να... ανοίξουν το Επιμελητήριο Καστοριάς


Viva La Bicycletta: Ιανουαρίου 2011\nΛονδίνο - Boris Bikes\nΠριν από έξι μήνες, οι Λονδρέζοι οδηγοί εκλήθησαν να λάβουν μέρος σε ένα φιλόδοξο πείραμα: να αφήσουν τα αυτοκίνητά τους, αλλά και τα μέσα μεταφοράς, και να νοικιάσουν ποδήλατο για τις μετακινήσεις τους στο κέντρο.\nΤο πρόγραμμα ονομάστηκε Barclays Cycle Hire (καθότι χορηγός είναι η ομώνυμη τράπεζα), όμως οι περισσότεροι το ξέρουν πλέον ως Boris Bikes, δηλαδή «ποδήλατα του Μπόρις», προς τιμήν του δημάρχου Τζόνσον.\nΠέτυχε λοιπόν το πείραμα; Τα αποτελέσματα της πρώτης εξαμηνιαίας έκθεσης δεν αφήνουν περιθώριο αμφιβολίας. Μέχρι στιγμής, 100.000 άνθρωποι - στην πλειονότητά τους κάτοικοι Λονδίνου - έχουν ενταχθεί στο πρόγραμμα προκειμένου να ενοικιάζουν ποδήλατα προς 3 στερλίνες τη φορά, ενώ καθημερινά πραγματοποιούνται πάνω από 20.000 διαδρομές. Έξι στους δέκα νέους ποδηλατιστές λένε ότι σταμάτησαν να χρησιμοποιούν αυτοκίνητο ή μετρό και λεωφορείο.\nΣε ό,τι αφορά το προφίλ των ποδηλατιστών - με βάση δείγμα 3.700 ανθρώπων- οι περισσότεροι είναι λευκοί και υψηλόμισθοι άνδρες ηλικίας 25 με 44 ετών. Έξι στους δέκα έχουν ετήσιο οικογενειακό εισόδημα άνω των 60.000 ευρώ, ενώ μόλις το 5% κερδίζουν λιγότερα από 24.000 ευρώ. Σχεδόν 9 στους 10 χρήστες είναι Βρετανοί ή Ιρλανδοί.\nΠολλοί από τους ερωτηθέντες ζουν έξω από το Λονδίνο, κάτι που καταδεικνύει ότι χρησιμοποιούν το ποδήλατο για το τελευταίο σκέλος της διαδρομής τους προς τη δουλειά. Οι περισσότεροι δήλωσαν ότι πριν ενταχθούν στο πρόγραμμα χρησιμοποιούσαν το μετρό, ενώ πολλοί είναι και αυτοί που προτίμησαν το ποδήλατο σε βάρος του λεωφορείου, εκφράζοντας ίσως έτσι και τη δυσαρέσκειά τους για την υψηλή τιμή των εισιτηρίων. Ενδιαφέρον έχει επίσης ότι 3 στους 10 ποδηλατιστές μέχρι πριν από λίγους μήνες χρησιμοποιούσαν... τα πόδια τους για τις διαδρομές τους μέσα στο Λονδίνο.\nΕκτός από το όφελος για περιβάλλον και την τσέπη, πολλοί φαίνεται πως σκέφτηκαν ότι τα «ποδήλατα του Μπόρις» θα μπορούσαν να οδηγήσουν και σε βελτίωση της φυσικής τους κατάστασης. Έξι στους δέκα δήλωσαν ότι χάρη στο πρόγραμμα όχι μόνο χρησιμοποιούν για πρώτη φορά ποδήλατο - συστηματικά- αλλά έχουν αντικαταστήσει με αυτό τα μέσα μεταφοράς.\nΌσο για το λόγο που οδήγησε 100.000 ανθρώπους σε αυτήν την απόφαση, σχεδόν 7 στους 10 δήλωσαν ότι το χρησιμοποιούν για τις διαδρομές τους από και προς τη δουλειά, ενώ πολύ λιγότεροι απάντησαν πως το θέλουν για βόλτες και για ψώνια. Αξίζει να σημειωθεί ότι οι περισσότερες διαδρομές, σύμφωνα με την έρευνα της υπηρεσίας μεταφορών της δημαρχίας, διαρκούν 10-30 λεπτά, ενώ το σύστημα είναι δωρεάν για την πρώτη μισή ώρα.\nεμπνευσμένο από miltous3 2 σχόλια:


Φεντερίκο Βαλβέρδε: «Ζητώ συγγνώμη από τον Μοράτα για το φάουλ» | Gazzetta\n«Είμαι πολύ χαρούμενος για το τρόπαιο. Όταν τελείωσαν τα πέναλντι, περίμενα και μετά έτρεξα μέσα στο γήπεδο. Με συνεχάρησαν αλλά η νίκη είναι όλων μας. Γι' αυτούς που έπαιξαν, γι' αυτούς που δεν αγωνίστηκαν και για εκείνους που μας συμβούλευσαν στο ημίχρονο. Αυτή η νίκη ανήκει σε όλη την ομάδα».


Σύσφιξη και αναζωογόνηση: Πώς επιτυγχάνεται; | ΠΛΑΣΤΙΚΟΣ | must ONLINE\nΣύσφιξη και αναζωογόνηση: Πώς επιτυγχάνεται;\nΙούνιος 28, 2016 09:38\nΧωρίζεται σε κατηγορίες και ο Δρ. Ανδρέας Ιωαννίδης μας εξηγεί ακριβώς τι είναι και τα αποτελέσματα του.\nΤο ThermiRF είναι η τεχνολογία της χρήσης θερμότητας και ραδιοσυχνότητας για να εκτελέσετε μία μη επεμβατική σύσφιξη και τη διάλυση του λίπους. Χωρίζεται σε κατηγορίες και ο Δρ. Ανδρέας Ιωαννίδης μας εξηγεί ακριβώς τι είναι και τα αποτελέσματα του.\nΠείτε μας τι είναι το ThermiRF;\nΤο ThermiRF ™ είναι το πρώτο FDA εγκεκριμένο μηχάνημα ιατρικής αισθητικής που χρησιμοποιεί ελεγχόμενη θερμοκρασία ραδιοσυχνοτήτων. Είναι ένας injectable RF υψηλής τεχνολογίας και εξειδίκευσης με πολλαπλές χρήσεις.\nΠοια είναι η τεχνολογία που κρύβετε πίσω από αυτό;\nΕίναι η τεχνολογία της χρήσης θερμότητας και ραδιοσυχνότητας για να εκτελέσετε μία μη επεμβατική σύσφιξη και τη διάλυση του λίπους. Το εξωτερικό δέρμα της περιοχής που θεραπεύεται παρακολουθείται με ένα θερμόμετρο υπερύθρων για να ελαχιστοποιηθεί η πιθανότητα τραυματισμού του δέρματος και η πρόκληση εγκαύματος.\nΠρέπει να υπάρχει αναισθησία για τη διαδικασία αυτή;\nΗ διαδικασία γίνεται ενώ ο ασθενής είναι ξύπνιος και το χρόνος ανάρρωσης είναι ελάχιστος.\nΤα αποτελέσματα συνήθως παρατηρούνται λίγες εβδομάδες μετά την επέμβαση, αλλά συνεχίζουν να βελτιώνονται κατά τη διάρκεια των επόμενων 6 μηνών Αυτή είναι μια συναρπαστική τεχνολογία και πρώτη φορά έχουμε πραγματικά κάτι «μη-χειρουργικό που παρέχει μακράς διαρκείας αποτελέσματα.\nΜας αναφέρατε πιο πριν ότι υπάρχουν πολλαπλές χρήσεις και κατηγορίες . Ποιές είναι αυτές;\nΗ εφαρμογή του ThermiRF στην Πλαστική Χειρουργική αναλύεται σε υποκατηγορίες. Στην Thermi Tight, Thermi Va, Thermi Smooth, Thermi Dry και Thermi Rase.\nΕξηγήστε μας την ThermiVa. Τι είναι ακριβώς και ποια τα αποτελέσματα της;\nΤο ThermiVa είναι μια μη χειρουργική θεραπεία που χρησιμοποιεί την τεχνολογία ραδιοσυχνοτήτων (RF) για σύσφιξη και αναζωογόνηση του κόλπο τόσο εσωτερικά όσο και εξωτερικά. Είναι το καλούμενο μη επεμβατικό Lifting γεννητικής χώρας. Καθώς οι γυναίκες μεγαλώνουν, ειδικά μετά την εγκυμοσύνη, προκύπτει υπερβολική χαλάρωση των μυών του κόλπου. Αυτή η βλάβη μπορεί να μειώσει την αίσθηση κατά την επαφή και να μειώσει τη σεξουαλική ικανοποίηση. Η τεχνολογία ThermiRF είναι εγκεκριμένη από τον οργανισμό FDA και αποτελεί την τεχνολογία επανάστασης με την κάθε θεραπεία να γίνεται στο ιατρείο και διαρκεί 30 λεπτά.\nΥπάρχει περίοδος ανάρρωσης;\nΌχι δεν υπάρχει, μπορείτε να συνεχίσετε όλες τις κανονικές δραστηριότητές σας αμέσως μετά τη διαδικασία και οι ασθενείς μπορούν να έρθουν σε σεξουαλική επαφή αμέσως μετά τη θεραπεία.\nΠοιά είναι τα αποτελέσματα της;\nΤα αποτελέσματα διαφέρουν από άτομο σε άτομο, αν και μερικοί ασθενείς έχουν αναφέρει άμεση βελτίωση. Μπορεί τα αποτελέσματα να είναι αισθητά περίπου 2 εβδομάδες μετά τη θεραπεία. Το ThermiVa χρησιμοποιεί ένα στυλό μιας χρήσης, εξασφαλίζοντας το κίνδυνο μετάδοσης λοιμώξεων και με ασφάλεια μπορεί να πραγματοποιηθεί έξι εβδομάδες μετά τον τοκετό και ανάμεσα κυήσεων.\nΠοιά άτομα μπορούν να επιλέξουν την αυτη την επέμβαση;\nΗ θεραπεία με το ThermiVa είναι ιδανική, για κολπική σύσφιξη, βελτίωση της ατροφικής αιδοιοκολπίτιδας (ξηρότητα του κόλπου και του αιδοίου), αύξηση της υγρασίας του κόλπου και κατά συνέπεια την αύξηση την κολπική διέγερσης χωρίς τη χρήση ορμονών, μείωση χειλικού ερεθισμού, βελτίωση της ακράτειας των oύρων, βελτίωση πιελικής πρόπτωσης και βελτίωση της οργασμικής ή σεξουαλικής δυσλειτουργίας που έχει σαν αποτέλεσμα την επίτευξη οργασμού σε μικρότερο χρονικό διάστημα.\nTags: beauty, ομορφιά, σώμα, υγεία, γυναίκα, καλοκαίρι


Η ΜΕΓΑΛΗ ΠΟΛΙΤΕΙΑ ΤΩΝ ΜΙΚΡΩΝ!!!: ΒΡΟΧΗ.\nΕμφάνιση αναρτήσεων με ετικέτα ΒΡΟΧΗ.. Εμφάνιση όλων των αναρτήσεων\nΤο φθινόπωρο ήρθε νωρίς φέτος και τα κίτρινα και καφετιά φύλλα γέμισαν το προάυλιο του σχολείου μας.\n-Μα από πού ήρθαν αυτά τα φύλλα ..\n-Μα γιατί πέφτουν από τα δέντρα..\nΠω,πωωω τι είναι ο αέρας;\nEρωτήματα που απασχολούν τους μικρούς μας φίλους,αποφασίσαμε να τα καταγράψουμε και σιγά -σιγά να τα απαντήσουμε.\nΜαζέψαμε φύλλα από την αυλή και τα ομαδοποιήσαμε.\nΔιαβάζοντας την φθινοπωρινή ιστορία "Ο μικρός τίγρης και τα φθινοπωρινά φύλλα" φτιάξαμε και εμείς το δικό μας παραμύθι με δικά μας λόγια.Για το παραμύθι πατήστε εδώΟ τίγρης\nΗ περιέργεια των μικρών μεγάλη ..πως τα φύλλα από πράσινα γίνονται καφέ και πέφτουν!\nΕξηγήσαμε τις αλλαγές στη φύση και διαβάσαμε την πολύ όμορφη ιστορία ,όπου με απλά και κατανοητά λόγια και εικόνες μας έδειχνε τον τρόπο.\nΠώς τα φύλλα κιτρινίζουν;\nAκολουθήσαμε την πορεία του φύλλου που από πράσινο γίνεται καφέ και πέφτει .Την αριθμήσαμε.\nΤώρα καταλάβαμε γιατί αυτά είναι τα χρώματα του φθινοπώρου!\nΦτιάξαμε το κουτάκι του Φ και βάλαμε μέσα πραγματάκια από την τάξη μας από Φφ.\nΑφού παρακολουθήσαμε και θαυμάσαμε πολλούς πίνακες ζωγραφικής μέσα από το διαδίκτυο ,φτιάξαμε και εμείς τα δικά μας φθινοπωρινά δεντράκια με μπατονέτες.\nΜια βροχερή μέρα της εβδομάδας,αποφασίσαμε να φέρουμε και εμείς βροχή και αέρα στην τάξη μας.\nΤα καλαμάκια μας και βουρρρρ...\nΤο φύλλο εργασίας είναι από το βιβλίο της Στέλλας Ντίνου,\n" Α-Β,1-2 πάω στο νηπιαγωγείο".\nΧορέψαμε στη βροχή\nBρέχει στη φτωχογειτονιά(πατήστε)\nμε την αξέχαστη φωνή του Δημήτρη Μητροπάνου\nΣτίχοι :Τάσου Λειβαδίτη\nΜουσική :Μίκης Θεοδωράκης\nΠαίξαμε με τη λέξη φθινόπωρο\nΦτιάξαμε φύλλα και γράψαμε ευχές ,να τις πάει ψηλά ο αέρας και η βροχή.\nΤο δέντρο των εποχών έγινε, φθινοπωρινό ευχόδεντρο!!\nΑυτά και άλλα πολλά πέρασε η εβδομάδα μια χαρά!!!\nΑναρτήθηκε από Άννη Λιβαθινού στις Παρασκευή, Οκτωβρίου 11, 2013\nΕτικέτες ΑΕΡΑΣ, ΒΡΟΧΗ., ΦΘΙΝΟΠΩΡΙΝΕΣ ΚΑΤΑΣΚΕΥΕΣ, ΦΘΙΝΟΠΩΡΟ


Home/Άρθρα/ΕΟΠΥΥ: Πληρώνονται όλοι για τον Απρίλιο! Πότε θα εισπράξουν γιατροί, κλινικές, διαγνωστικά\nHR11 Σεπτεμβρίου 2015 06:06\nΈστω έναν μήνα, αλλά θα πληρωθούν οι ιδιώτες πάροχοι του ΕΟΠΥΥ. Έγκυρες πληροφορίες του HealthReport.gr αναφέρουν ότι ήδη έχει αρχίσει να συγκεντρώνεται σιγά σιγά το ρευστό στα ταμεία του ΕΟΠΥΥ, ώστε να μπορέσουν να αποπληρωθούν όλοι οι ιδιώτες πάροχοι για τον μήνα Απρίλιο, το αργότερο έως τα τέλη Σεπτεμβρίου.\nΣυγκεκριμένα, μετρητά θα δούνε οι ιδιώτες γιατροί που εξέτασαν ασφαλισμένους τον Απρίλιο, οι φυσικοθεραπευτές, οι ιδιωτικές κλινικές και μεταξύ άλλων τα διαγνωστικά εργαστήρια και κέντρα.\nΛίγο ρευστό και στους φαρμακοποιούς\nΛίγα χρήματα θα εισπράξουν και οι φαρμακοποιοί. Το αργότερο τη Δευτέρα ή την Τρίτη πρόκειται να εισπράξουν το πρώτο μισό των οφειλών του ΕΟΠΥΥ για τον μήνα Μάιο ενώ αναμένεται το αργότερο έως το τέλος Σεπτεμβρίου να εισπράξουν και τα χρήματά τους για τον υπόλοιπο μήνα.\nΒέβαια ο κλάδος διαμαρτύρεται καθώς επισημαίνει ότι προπληρώνει τα φάρμακα που δίνει στους ασθενείς και ασφαλισμένους του Οργανισμού με χρήματα από την τσέπη των φαρμακοποιών.\nΚαι οι μεγάλες καθυστερήσεις αυτές στην εξόφληση από τον ΕΟΠΥΥ δημιουργούν σοβαρές δυσλειτουργίες στην αγορά φαρμάκου, υπογραμμίζει ο Πανελλήνιος Φαρμακευτικός Σύλλογος.\nΤο «μαζεμένο» ρευστό\nΟ ΕΟΠΥΥ ήδη εισέπραξε από την κρατική επιχορήγηση κοντά στα 44 εκατ. ευρώ καθώς και ένα μικρό πακέτο από την κοινωνική ασφάλιση, ενώ η διοίκηση του φορέα αναμένει λίγα ακόμη εκατομμύρια για να ολοκληρωθεί το «μπάτζετ» που απαιτείται για να αποπληρωθεί ο Απρίλιος, όπως λένε οι πληροφορίες του HealthReport.gr.\nΣυνολικά οι υποχρεώσεις του ΕΟΠΥΥ προς τους ιδιώτες παρόχους για κάθε μήνα είναι 330 εκατ.ευρώ μαζί με τα φάρμακα που πληρώνονται στους φαρμακοποιούς.\nΑν υπολογίσει κανείς ότι ήδη έχουν καταβληθεί περί τα 80 εκατ. ευρώ στους φαρμακοποιούς για τις οφειλές του μισού Μαΐου, τότε η διοίκηση του ΕΟΠΥΥ θα πρέπει συνολικά να συγκεντρώσει περίπου 250 εκατ. ευρώ για να εξοφλήσει όλους τους παρόχους για τον Απρίλιο.\nΠάντως θέλοντας και μη η νέα κυβέρνηση θα κληθεί να λύσει το θέμα της αποπληρωμής των παρόχων του ΕΟΠΥΥ, καθώς αποτελεί μνημονιακή υποχρέωση να επιδεικνύει οικονομική συνέπεια ο οργανισμός ώστε να μη δημιουργούνται προβλήματα στην αγορά υγείας.\nΣτο όριο διαγνωστικά κέντρα-κλινικές από το φέσι του ΕΟΠΥΥ!


Ανάλυση : Η πειθώ και η ρητορική του Carlo Michelstaedter\nΑνάλυση : Η πειθώ και η ρητορική του Carlo Michelstaedter\nΜια μέρα, διαβάζοντας «Le Monde», έπεσα πάνω σε μια ανάλυση του βιβλίου του Roger-Pol Droit, ακριβέστερα πάνω στον τίτλο της ανάλυσής του: Ένας Rimbaud μεταφυσικός. Καθώς εκτιμούσα πολύ αυτόν τον ποιητή και είχα διεγερθεί από τη λέξη μεταφυσικός, βεβαίως, με προσήλκυσε.\nΠαρατήρησα τότε ότι υπήρχε ένα σχέδιο, ένα παράξενο και συμβολικό σχέδιο του Serguei.\nΞαφνικά κατάλαβα ότι η ανάλυση ήταν εστιασμένη στη νεαρότητα του συγγραφέα αυτού του ελάχιστα γνωστού βιβλίου. Τα αποσπάσματα που ανακάλυπτα ήτανε τόσο όμορφα, όσο και μαύρα. Ένα μαύρο θελκτικό και τρομερό. Ο εγκέφαλός μου κατελήφθη από το μελάνι που χρησιμοποιούσε εκείνος ο μυστηριώδης συγγραφέας, δηλαδή την ψυχή του!\nΤο βάρος των λέξεών του ήτανε συντριπτικό, στα όρια του αφόρητου, βάραινε κάθε μία από τις σκέψεις μου, δεν ζούσα πλέον παρά μόνον για να πεθάνω μπροστά στη δύναμη εκείνων των τιτάνιων λέξεων. Είναι η κατανόηση του βασάνου του συγγραφέα που με έσωσε από εκείνη την κρίσιμη θέση.\nΌπως το έκανε ο Άτλας με τον κόσμο, εκείνος έφερε στα δύο του ημισφαίρια όλα τα δεινά της ανθρωπότητας και όλες τις αδυναμίες της ανθρώπινης σκέψης.\nΗ ζωή αυτού του ΑΝΘΡΩΠΟΥ: Η Πειθώ και η Ρητορική, ο θάνατός του: η αυτοκτονία, στα 23 του, μόλις είχε γράψει το βιβλίο του και είχε πάει για ν’ ακούσει μια συμφωνία του Ludwig Van Beethoven, στις 17 Οκτωβρίου 1910.\n«Η λάμπα σβήνει από έλλειψη λαδιού, εγώ σβήνω από υπερχείλιση αφθονίας». Ήταν ο Carlo Michelstaedter!\nΛίγες μέρες αργότερα, είχα επιτέλους στην κατοχή μου αυτό το παράξενο βιβλίο και τούτη η δεύτερη συνάντηση, εξίσου συγκλονιστική με την πρώτη, με έκανε να συνειδητοποιήσω τη σημασία της επίδρασης αυτού του έργου στη σκέψη μου.\nΈτσι ανακάλυψα μια αυτοπροσωπογραφία του Carlo, του οποίου η ποιότητα μου απέδειξε πως εκείνο δεν ήταν πλέον απαραίτητο – πως ο άνθρωπος αυτός ήταν αληθινά προικισμένος σε όλα, εκτός ίσως για τη ζωή, όπως μου το επεσήμανε κάποια μέρα η φίλη μου.\nΈπειτα μπόρεσα να διαβάσω έναν πολύ διαφωτιστικό πρόλογο του Sergio Campailla, λογίoυ ερμηνευτή του έργου του Michelstaedter, πλαισιωμένο από μια σύντομη βιογραφία, όπως το νεαρό της ηλικίας του συγγραφέα υποχρεώνει!\nΩστόσο, δεν μπορούσα να πάρω την απόφαση να διαβάσω εκείνο το σύγγραμμα, καθώς φοβόμουνα την επίπτωσή του στον εαυτό μου. Εκείνη την εποχή έγραφα ένα σημαντικό άρθρο και απέφευγα κάθε φιλοσοφική επιρροή, για να είμαι επί το δυνατότερο αυθεντικός για τους αναγνώστες μου.\nΜόνον έναν χρόνο μετά τα γεγονότα αυτά καταπιάστηκα με την ανάγνωση αυτού του φανταστικού βιβλίου. Είχα αποφασίσει να μάθω ακόμη κι αν επρόκειτο να πεθάνω.\nΑν και το θέμα μπορεί να φαίνεται άγονο εκ πρώτης, σύντομα αντιλαμβάνεται κανείς πως αγγίζει το θεμελιώδες. Επί πλέον, ένας συγγραφέας έχει περισσότερα προσόντα να δημιουργεί ένα σύμπαν από το τίποτε, παρά να χρησιμοποιεί τη ζωή που σφύζει από παράλογα φαινόμενα για να γράφει.\nΌπως έλεγε ο Nietzsche, μέσω του Ζαρατούστρα, μετά τον θάνατο του θεού και του τελευταίου ανθρώπου, του ποταπότερου όλων, γιατί έχασε την έννοια της ίδιας του της υπέρβασης, θά ‘ρθει ο υπεράνθρωπος που θα δημιουργήσει νέες αξίες και του οποίου η θέληση θα είναι η πληρέστερη διαβεβαίωση της ζωής.\nΟ υπεράνθρωπος αυτός υπήρξε ο C. MICHELSTAEDTER. Όμως ενώπιον της αδυναμίας του να κλονίσει την αδράνεια των ανθρώπων, αυτοκτόνησε.


Φλαμπουράρης: Ο Παππάς χαλάει σε κάποιους τη σούπα | Newsbeast\nΦλαμπουράρης: Ο Παππάς χαλάει σε κάποιους τη σούπα\n«Ένας τέτοιος άνθρωπος χρειάζεται να μπει στην "φωλιά" των φαύλων»\n«Η επιλογή του Στέλιου Παππά για τη διοίκηση του ΟΑΣΘ είναι αμιγώς πολιτική», σημειώνει ο υπουργός Επικρατείας, Αλέκος Φλαμπουράρης αναφερόμενος στην τοποθέτηση του Στέλιου Παππά στον ΟΑΣΘ.\n«Οι επιθέσεις που δέχεται τα τελευταία εικοσιτετράωρα οφείλονται στο γεγονός ότι μπαίνει στη "φωλιά" των φαύλων και με τη συγκεκριμένη τοποθέτηση έχει αρχίσει ήδη να… χαλάει τη σούπα σε κάποιους. Είναι ένας άνθρωπος που έχει σταθεί όρθιος στους αγώνες, στις εξορίες και στη ζωή. Προφανώς και δεν θα τον πτοήσουν τώρα οι αήθεις επιθέσεις» τονίζει ο κ. Φλαμπουράρης.\n«Πρόκειται για ένα πρόσωπο που διαθέτει την ανάλογη τεχνογνωσία και εμπειρία, ούτως ώστε να τοποθετηθεί σε μία τέτοια θέση. Έχοντας ασκήσει το επάγγελμα του οικονομολόγου για περισσότερα από 30 χρόνια και έχοντας διατελέσει κατά το παρελθόν πρόεδρος του Οικονομικού Επιμελητηρίου, είναι ξεκάθαρο ότι πρόκειται για μία επιλογή μάχης, ενός αγωνιστή της Αριστεράς που για πάνω από 55 χρόνια βρίσκεται αδιαλείπτως στα κινήματα και παλεύει για μία καλύτερη κοινωνία» καταλήγει ο υπουργός Επικρατείας.\nΕπιστολή Φλαμπουράρη στον δήμαρχο Λέσβου για τους 50 οικίσκους\n• Επιστολή Φλαμπουράρη στον δήμαρχο Λέσβου για τους 50 οικίσκους\nΦλαμπουράρης: Δεν είπαμε ποτέ ότι χαρίζουμε, είπαμε ότι διορθώνουμε αδικίες\n• Φλαμπουράρης: Δεν είπαμε ποτέ ότι χαρίζουμε, είπαμε ότι διορθώνουμε αδικίες\n• Φλαμπουράρης: Αφού αντέξαμε στη δεύτερη αξιολόγηση, η τρίτη θα είναι ευκολότερη\n• Φλαμπουράρης: Οι αιματηρές θυσίες των Ελλήνων έπιασαν τόπο\nΚαλα, καλα τωρα μπαρμπα-Αλεκο.\nΑυτο λεγεται καθεστωτικη οικογενειοκρατια.\nΑν δεν εχετε ενα τουλαχιστον ακομα καταλληλο γι αυτη της δουλεια, ειστε για τα μπαζα.\nΤα υπολοιπα ειναι αριστεροππολογια!!\nΠαρασκευη, 11 Αυγουστου 2017, 20:01\nΝαι κατι βρωμαει σε ολα αυτα .\nΠαρασκευη, 11 Αυγουστου 2017, 17:59\nΈκοψε το αυγολέμονο!\nΣαββατο, 12 Αυγουστου 2017, 17:09\nΠαρασκευη, 11 Αυγουστου 2017, 17:49\nΑν ψάξεις στο λεξικό τις λέξεις : Οικογενειοκρατία και νεποτισμός, θα βρεις τις φωτογραφίες των παππούδων, πατεράδων, υιών, εγγονιών και ανηψιών των γνωστών οικογενειών της ΝΔ και του Πασοκ. Κυβερνούν την Ελλάδα συνεχώς! Κατακλέβοντάς μας!\nειναι μεγαλη ξεφτιλα ρε γαμωτο!!\nΠαρασκευη, 11 Αυγουστου 2017, 15:43\nΤι λες ρε αθεοφοβε σου είπε κανένας ότι όλοι οι Έλληνες είναι [...]?\nΠαρασκευη, 11 Αυγουστου 2017, 14:48\nΟΛΟΙ ΣΥΝΤΑΞΙΟΥΧΟΙ ΟΙ ΕΜΠΡΟΣ ΜΑΡΣΣΣΣΣΣΣΣΣΣΣΣΣΣΣΣ ,ΟΛΑ ΤΑ ΝΕΙΑΤΑ ΓΟΑ ΔΟΥΛΕΙΑ ΚΑΙ ΟΙ ΕΛΛΗΝΕΣ ΣΤΗΝ ΠΕΙΝΑ !!!!!!!!!!!!!!!!!!!!!!!!!!!!!!!!!!!!!!!!!!!!!!\nΓραφείο παραπόνων «Ο Φλαμπουράρης», δεύτερη περίπτωση\nΠαρασκευη, 11 Αυγουστου 2017, 14:37\nΠαρασκευη, 11 Αυγουστου 2017, 14:23\nΕδω Παππας,εκει Παππας,αν ειχαν λιγη ευθιξια ανεξαρτητα αν ο πατηρ ειναι ικανος η οχι δεν επρεπε να κανουν αυτο το ατοπημα.Δεν υπηρχε σε ολη την Ελλαδα αλλος σαν τον αυτον; Βεβαια υπαρχει μια πρωτοτυπια στην ολη υποθεση.Εχουμε συνηθισει ολες τις θεσεις να τις παιρνουν οι γιοι,κορες,ανηψια και εγγονια.Πρωτη φορα ο μπαμπας καποιου.Μηπως εχει να κανει με το πρωτη φορα "αριστερα";\nΠαρασκευη, 11 Αυγουστου 2017, 14:16\nΤόσα χρόνια μας κυβερνούσαν παιδιά, εγγόνια, ανήψια, γαμπροί... δεν παραπονιόμασταν! Τώρα μας πήρε ο πόνος?\nΠαρασκευη, 11 Αυγουστου 2017, 21:00\nΕσένα, που σε είχε πάρει ο πόνος τόσα χρόνια, τώρα σου πέρασε;\nΠαρασκευη, 11 Αυγουστου 2017, 14:14\nτο φραπέ μη χαλάσει σύντροφε. ποιός τρώει σούπα καλοκαριάτικα.\nΠαρασκευη, 11 Αυγουστου 2017, 14:09\nΠοιο επαγγελμα του οικονομογου οτι θελουν λενε παντως ειναι μακραν καλλιτεροι να κανουν το ασπρο μαυρο να δουμε ποτε θα τους παρουν με τις ντοματες και τααλλα ζαρζαβατικα.\nΠαρασκευη, 11 Αυγουστου 2017, 14:02\nΠαιδια λιγο σεβασμος στηννν μορφη αυτη της αριστερας!!!!!!!Ειναι ΤΟ ΣΥΜΒΟΛΟ, Η ΣΗΜΑΙΑ της αριστερας!!!\nΠαρασκευη, 11 Αυγουστου 2017, 13:55\nΤ'άμαθες τα νέα μπαμπά; Έγινες ( δηλαδή σε κάναμε ) πρόεδρο στον ΕΑΣΘ. Του κερατά!!! Να μην πάρεις κι εσύ το κάτι τίς σου;;;\nΠαρασκευη, 11 Αυγουστου 2017, 13:44\nΡε αντε πιες κανα φραπε να ξελαμπικαρεις. Θρασυτατα παρασιτα.\nΣτη δική σου τη φωλίτσα να δεις πόσοι έχουν να μπούνε όταν θα κάνει ξαστεριά και θα σου ξεψαχναχνίζουνε όλες τις δουλίτσες σου με το κολλητό σου στη περίοδο της χούντας....\nΠαρασκευη, 11 Αυγουστου 2017, 13:41\nΟ ενας αχρηστος μιλαει για τον αλλον αχρηστο.Λιγα ειναι τα ψωμια σας.Θα λογοδοτησεται για παααααρα πολλα παρεακι της συμφορας.


Νέα λειτουργία του Instagram | Gpop.gr\nΔεν υπάρχει κανένας χρήστης του Instagram που δεν έχει κάνει ποτέ screenshot για να κρατήσει ανεξίτηλα στη μνήμη του μια φωτογραφία που του άρεσε.\nΣε αυτή την αγαπημένη «παρανομία» των Instagrammers έρχεται να δώσει τέλος η νέα λειτουργία του δημοφιλούς φωτογραφικού κοινωνικού δικτύου. Τώρα, ο χρήστης πατώντας την αντίστοιχη επιλογή που βρίσκεται στο δεξί κάτω μέρος κάθε post μπορεί να αποθηκεύσει όσες φωτογραφίες θέλει και να τiς αναζητά κάθε φορά που τη χρειάζεται – για να τη δείξει σε κάποιον, να προσέξει μία ακόμη λεπτομέρεια σε αυτή ή απλώς να καταλήξει αν θέλει να κάνει like ή όχι.\nΚαι πού πάνε, τέλος πάντων, αυτές οι αποθηκευμένες φωτογραφίες; Μα φυσικά στο προφίλ του κάθε χρήστη. Δίπλα από την κατηγορία με τις φωτογραφίες που έχεις κάνει tag τον εαυτό σου ή σε έχει κάνει κάποιος φίλος σου, υπάρχει ένα νέο εικονίδιο που μπορείς να βρεις όλες τις φωτογραφίες που επέλεξες να αποθηκεύσεις. Το καλύτερο; Αυτή την κατηγορία μπορείς να τη δεις μόνο εσύ και όχι όσοι μπαίνουν στο προφίλ σου!\nΗ μεγάλη απάτη των «επωνύμων» στο instagram\nΗ «Συγγνώμη» από το Instagram\nPrevious Post: Η Julia Roberts στην μικρή οθόνη!\nNext Post: Παρουσίαση δίσκου Στέλιος Διονυσίου – «Καλή Σου Τύχη»


45 Avenue Des Genottes, Cergy, Γαλλία\nΤο Balladins Cergy Saint-Christophe Hotel Restaurant είναι ευχάριστο κατάλυμα 2 αστέρων διαθέτοντας μοντέρνα δωμάτια σε επιχειρηματικό χώρο της πόλης Cergy. Πίσω από την πρόσοψη του Balladins Cergy Saint-Christophe Hotel Restaurant, φτιαγμένη σε κινέζικο στιλ, θα βρει κανείς φωτεινή εσωτερική διακόσμηση.\nΤο κέντρο της πόλης βρίσκεται 10 λεπτά οδικώς από το κατάλυμα. Η κοντινή απόσταση σε σταθμό των τρένων σας επιτρέπει να ανκαλύψετε ESSEC Business School και Πύργος του Άιφελ χωρίς δυσκολίες.\nΌλα τα δωμάτια στο Balladins Cergy Saint-Christophe Hotel Restaurant διαθέτουν κεντρική θέρμανση, παροχές τσάι/καφέ, χώρο τραπεζαρίας, προσωπικό υπολογιστή και στερεοφωνικό σύστημα. Ορισμένα δωμάτια βλέπουν σε κήπο. Τα μπάνια διαθέτουν μπανιέρα, ντους και σεσουάρ για περισσότερη άνεση.\nΟι επισκέπτες θα απολαύσουν απολαυστικά πιάτα στο lounge εστιατόριο καθώς και πιάτα της τοπικής κουζίνας.\nΤο Balladins Cergy Saint-Christophe Hotel Restaurant είναι περίπου 5 χλμ μακριά από το αεροδρόμιο Paris Cergy Pontoise.\nBalladins Cergy Saint-Christophe, Γαλλία\nΞενοδοχείο 3 αστέρων Erato\nΞενοδοχείο 3 αστέρων Krits\nΞενοδοχείο 4 αστέρων The Vasilicos\nΞενοδοχείο 2 αστέρων Notre Dame De Fourviere\nΞενοδοχείο 2 αστέρων Sun's Gardens\nΞενοδοχείο 3 αστέρων Andre'S Hotel\nΞενοδοχείο 3 αστέρων Folias\nBed and Breakfast 3 αστέρων Les Vents Bleus\nΞενοδοχείο 3 αστέρων Cuevas Abuelo Ventura\nΠανσιόν Consolato Boutique\nΞενοδοχείο επιπλωμένων διαμερισμάτων Valle De Lunas


Ταραντίλης: Έχουμε μεγάλη αγωνία για το άνοιγμα γυμνασίων - λυκείων - CNN.gr\nΠέμπτη, 21 Ιανουαρίου 2021 12:29\nΗ ανάληψη καθηκόντων από τον Τζο Μπάιντεν, η επόμενη προτεραιότητα της κυβέρνησης αναφορικά με την χαλάρωση των μέτρων περιορισμού λόγω της πανδημίας, η στρατηγική εμβολιασμού αλλά και οι διερευνητικές επαφές με την Τουρκία ήταν τα βασικά θέματα που σχολίασε ο κυβερνητικός εκπρόσωπος Χρήστος Ταραντίλης, κατά την ενημέρωση των πολιτικών συντακτών.\nΜε αναφορά στην ανάληψη καθηκόντων από τον νέο Αμερικανό πρόεδρο Τζο Μπάιντεν και τις προοπτικές για «την περαιτέρω εμβάθυνση των διμερών σχέσεων προς όφελος των δυο χωρών και των δύο φίλων λαών καθώς και τη διασφάλιση της ειρήνης και της σταθερότητας στην περιοχή μας» ξεκίνησε ο κυβερνητικός εκπρόσωπος Χρήστος Ταραντίλης, την ενημέρωση των πολιτικών συντακτών.\nΣτη συνέχεια σχολίασε σε όσα είπε χθες στη Βουλή ο πρωθυπουργός Κυριάκος Μητσοτάκης «για έναν έμπειρο πολιτικό που γνωρίζει όσο λίγοι την περιοχή μας αλλά και τις ευαισθησίες μας». Πρόσθεσε πως «είναι επίσης ένας ηγέτης ο οποίος πορεύεται με σύνεση αλλά και με αυτοπεποίθηση κυρίως όμως πορεύεται με σταθερές και αδιαπραγμάτευτες αξίες».\n«Έχουμε μεγάλη αγωνία για το άνοιγμα των γυμνασίων και των λυκείων. Όσο καλά κι αν πάει η τηλεκπαίδευση, δεν μπορεί να υποκαταστήσει τη δια ζώσης εκπαίδευση. Σε κάθε περίπτωση θα έχουμε την εισήγηση της επιτροπής και θα αποφασίσουμε», τόνισε ο κ. Ταραντίλης.\nΓια τους εμβολιασμούς και το πιστοποιητικό\nΕξάλλου, απαντώντας σε ερώτηση του CNN Greece αναφορικά με τους εμβολιασμούς, ο κ. Ταραντίλης είπε ότι ο πρωθυπουργός «θα πιέσει στην περίπτωση της Pfizer να τηρηθούν οι προγραμματισμένες παραδόσεις. Υπάρχουν και νομικές δεσμεύσεις.\nΈχουμε εξασφαλίσει 24 εκατομμύρια δόσεις, υπερκαλύπτουν αυτά που χρειαζόμαστε», επανέλαβε ο κ. Ταραντίλης ενώ είμαστε πανέτοιμοι όσον αφορά τη στρατηγική εμβολιασμού».\n-'Αρχισε η αντικατάσταση των άναρχων κέντρων με κλειστά/ελεγχόμενα, που εγγυώνται την προστασία της δημόσιας υγείας και της δημόσιας ασφάλειας».\nΕΛΛΑΔΑ\t· ΧΡΗΣΤΟΣ ΤΑΡΑΝΤΙΛΗΣ\t· ΕΝΗΜΕΡΩΣΗ ΠΟΛΙΤΙΚΩΝ ΣΥΝΤΑΚΤΩΝ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ